
הכנסת העשרים
מושב שני
<פרוטוקול מס' 78>
מישיבת הוועדה לענייני ביקורת המדינה
יום שני, א' בשבט התשע"ו (11 בינואר 2016), שעה 11:00

<2. היבטים בפעילות ארגון נכי צה"ל וסוגיות בעניין נכי צה"ל – דוח מבקר המדינה 64ב', עמ' 59.>

	–

	–

	–

	נכה צה"ל, ארגון נכי צה"ל


	יצחק אלימלך

	אליהו בן כליפא
	–
	נכה צה"ל, ארגון נכי צה"ל

	שי בקנרוט
	–
	נכה צה"ל, ארגון נכי צה"ל

	יובל זילברשטיין
	–
	רואה חשבון, כלכלן, יועץ, ארגון נכי צה"ל

	יחיאל מורן
	–
	חבר בבית הלוחם, חיפה, ארגון נכי צה"ל

	אריה עקרבי
	–
	חבר ועד ארצי, ארגון נכי צה"ל

	חנן טהר
	–
	חבר ועד ארצי, ארגון נכי צה"ל

	חנן גרינרג
	–
	ארגון נכי צה"ל

	אברהם ינאי
	–
	גזבר, ארגון נכי צה"ל

	אליהו בן עטר
	–
	חבר ועד ארצי, ארגון נכי צה"ל

	אליהו דורי
	–
	חבר ועד ארצי, ארגון נכי צה"ל

	מאיר אסולין
	–
	חבר ועד ארצי, ארגון נכי צה"ל

	יצחק שלום
	–
	חבר ועדת ארצי, ארגון נכי צה"ל

	אסא ירקוני
	–
	חבר ועד ארצי, ארגון נכי צה"ל

	אביגדור שפיצר
	–
	ארגון נכי צה"ל

	אריק ילין
	–
	נכה צה"ל, תומך לוחמים פצועים

	יעקב אטיאס
	–
	נכה צה"ל

	נתן קורצי
	–
	נכה צה"ל

	דוד מרציאנו
	–
	נכה צה"ל

	אבי אלפסי
	–
	נכה צה"ל

	משה מרדוקוביץ
	–
	נכה צה"ל

	מלכיאל פרומקין
	–
	מוזמן

	שי קרפלס
	–
	מוזמן

	ירון מעברי
	–
	מוזמן

	אייל אליהו
	–
	מוזמן

	סאלח ריזק
	–
	מוזמנים נוספים

	יצחק שושן
	–
	מוזמן

	אלי אדרי
	–
	מוזמן

	אוהד נאור
	–
	מוזמן

	אלי פיאנטי
	–
	מוזמן

	דוד דהאן
	–
	יו"ר ודובר המשמר החברתי של הכנסת

	אורלי ארז
	–
	משקיפה, המשמר החברתי של הכנסת


<ייעוץ משפטי: >
תומר רוזנר
<מנהלת הוועדה:>
חנה פריידין
<רישום פרלמנטרי:>
ר.כ., חבר המתרגמים
1.<בקשה לחוות דעת מבקר המדינה בנושא הקמת סניף בית הלוחם באשדוד>
2. <היבטים בפעילות ארגון נכי צה"ל וסוגיות בעניין נכי צה"ל – דוח מבקר המדינה 64ב', עמ' 59.>
<היו"ר קארין אלהרר:>
בוקר טוב לכולם. אני קודם כל מתנצלת על האיחור. היום ה-11 בינואר 2016, א' בשבט תשע"ו. הנושא שאנחנו דנים בו בישיבה הזאת – היבטים בפעילות ארגון נכי צה"ל וסוגיות בעניין נכי צה"ל – דוח מבקר המדינה 64ב' ובקשה לחוות דעת מבקר המדינה, סעיף 21, בנושא הקמת סנף בית הלוחם באשדוד. 
אני מבקשת לציין בראשית הדברים, מדובר בדיון המשך. היה דיון בעבר. ארגון נכי צה"ל הוא כמובן ארגון יציג של נכי צה"ל. הוא קם במטרה לשקם ולסייע לנכי צה"ל להשתלב בחזרה בחיים, לאחר פציעה. חשיבותו של הארגון היא עצומה והיא כמובן לא מוטלת בספק.

עם זאת, בדיון הקודם הועלו טענות לכאורה, אני מדגישה, לכאורה, שמעידות על התנהלות שהיא לא אחראית וברורה באשר להקמת בית הלוחם באשדוד. הדיון הקודם היה לפני שלושה חודשים. בסיכומו של הדיון הוחלט על בדיקה של רשם העמותות את הארגון. היום אני אבקש לדעת מה נעשה על ידי רשם העמותות. בנוסף אני אבקש לדעת היום מה הסטאטוס של הקמת בית הלוחם, איפה הדברים עומדים שם. 

אני רוצה, לפני שהסערה מתחילה, ואני אומרת לפני בכוונה. קודם כל אני רוצה בפייסבוק, גם על הקיר שלי וגם על קירות פייסבוק אחרים, התבטאויות שאין להם מקום. בואו, כל מי שנמצא כאן בחדר, המטרה היא מטרה אחת לסייע לנכי צה"ל. לא על גב הדיון הזה יהיו התבטאויות שהן על גבול האלימות. אז אני ממש מבקשת שהשיח, גם בחדר כאן, יישאר שיח נקי, שיח שהוא באמת לבנות ולא להרוס. זה דבר אחד.

דבר שני, אני מודיעה שברגע שיהיו התפרעויות אני מוציאה אנשים מהחדר ואני לא אהסס. לא יהיה עוד דיון כמו שהיה פעם קודמת.

אני מבקשת קודם כל לקבל סקירה מאת רשם העמותות. מי הנציג? בבקשה, גברתי.

<אביטל שרייבר:>
גברתי יושבת הראש, אני אביטר שרייבר, אני סגנית ראש רשות התאגידים ומנהלת יחידת רשם העמותות. אני אעדכן את הוועדה. אנחנו גם שלחנו מכתב לוועדה ב-17 בנובמבר בעקבות הדיון הקודם, כי בדיון קודם לא היינו מעורבים, אז עדכנו בדברים שנעשו על ידינו. 
עוד לפני הדברים שלי, אני גם רוצה לציין שנאמרו גם לגבי רשם העמותות דברים שקריים בפייסבוק ובתקשורת ואנחנו רוצים למחות באמת על הדרך שבה הדברים מתנהלים גם מולנו.

באשר לבדיקות שנעשו על ידי רשם העמותות, רשם העמותות במהלך השנים האחרונות ערך מספר בדיקות בעקבות תלונות שהתקבלו אצל הרשם באשר להתנהלות הארגון, כולל באשר לנושאים שעלו בוועדה הקודמת, שמתייחסים למצבו הכלכלי של הארגון. רשם העמותות הוציא מספר דו"חות תוצאות בדיקה, שאחת מה מדצמבר 2014 מתייחס לנושאים הכלכליים של הארגון, ושם נאמר, ואולי אני אקריא מהדו"ח עצמו לצורך הדיון.

<היו"ר קארין אלהרר:>
לפני שתקריאי מהדו"ח עצמו, גברת שרייבר, אני מבקשת לדעת מה כללה הבדיקה. האם מסמכים, האם פגישות, עם מי נפגשתם?

<אביטל שרייבר:>
הפגישה שנערכה בשנת 2014 הייתה, עד כמה שזכור לי, היא הייתה בדיקה שנערכה באופן הרגיל שבו אנחנו עורכים בדיקות וזה בהתכתבות מול העמותה, וזה בעקבות פניות שהתקבלו אצלנו. אנחנו לא חושפים בדרך כלל את הגורמים שהתלוננו אצלנו, אלא במצבים חריגים. אנחנו נמצאים עם הגורמים שהתלוננו בקשר, לצורך קבל מסמכים ככל שזה רלבנטי לבדיקה, והבדיקה ככלל, נערכת תוך דרישת מסמכים ואסמכתאות מהעמותה. ברוב המקרים אנחנו לא נפגשים עם העמותה או עם המתלוננים, למעט במקרים שנמצאת איזו שהיא הצדקת מיוחדת.

<היו"ר קארין אלהרר:>
במקרה הזה נפגשתם?

<אביטל שרייבר:>
בבדיקה של שנת 2014, עד כמה שזכור לי לא נפגשנו.

<היו"ר קארין אלהרר:>
מתי התחילה הבדיקה של שנת 2014?

<אביטל שרייבר:>
הבדיקה הספציפית הזאת, אין לי פה את המועד שבו היא התחילה, אבל אני מעריכה שכנראה, ככל הנראה בתחילת שנת 2014. בדרך כלל בדיקה אורכת כמה חודשים עד שנה. אין לי פה את המועד שבו הבדיקה הזאת הבדיקה. היו מספר - - -

<היו"ר קארין אלהרר:>
אני מנסה להבין, זו בדיקה כפי שהתבקשתם על ידי הוועדה?

<אביטל שרייבר:>
לא, לא.

<היו"ר קארין אלהרר:>
בדיקה שהתחילה עוד לפני?

<אביטל שרייבר:>
הוועדה ביקשה מאיתנו לבדוק את הנושאים, אני מדברת על העדכון שנתנו לוועדה בעקבות הישיבה הקודמת. אני מבהירה פשוט את הרקע, הוועדה באוקטובר 2015 ביקשה מאיתנו לערוך בדיקה.

<היו"ר קארין אלהרר:>
נכון.

<אביטל שרייבר:>
 ומכיוון שלא היינו בדיון הקודם ונאמרו דברים שונים, אז עדכנו את הוועדה במכתב שלנו מנובמבר 2015 לגבי בדיקות שנעשו בעבר - - -

<היו"ר קארין אלהרר:>
אבל אני לא רציתי את הבדיקות של העבר, אני רציתי בדיקה חדשה.

<אביטל שרייבר:>
נכון, אבל אני אתייחס גם לזה. אני רק אומרת שבסוף שנת 2014 הייתה בדיקה שנערכה גם בנושאים הכלכליים של הארגון. בעקבות הפנייה של הוועדה, וכמו שאמרנו גם במכתב עדכון לוועדה, אנחנו נמצאים בבחינה של נושא גם בית הלוחם באשדוד וגם בהמשך בדיקה של הנושאים הכלכליים של הארגון, וזה בעקבות פניות שהיו אלינו, שבהן נטענו אותן טענות שנטענו בפני הוועדה. הבדיקה שלנו התחילה עוד לפני שהוועדה פנתה אלינו, ואני מעריכה שהיא תסתיים בשבועות הקרובים. זו בדיקה שעדיין מתנהלת.

במקביל גם נערכת ביקורת עומק בקרן נכי צה"ל, שהיא עמותה שקשורה בארגון נכי צה"ל ואני מעריכה שיהיו היבטים שגם נושקים להיבטים שנדונו בוועדה, גם במסגרת ביקורת העומק הזאת. היא עוד מתנהל. ייקח עוד כמה חודשים עד שהיא תסתיים.

<היו"ר קארין אלהרר:>
האם נכון שבינתיים ניתן אישור תקין לארגון נכי צה"ל

<אביטל שרייבר:>
כן.

<היו"ר קארין אלהרר:>
אז איך נתתם אישור תקין אם עדיין מתנהלת ביקורת?

<אביטל שרייבר:>
אנחנו מקבלים כאלף תלונות בשנה על עמותות. אנחנו בודקים כל תלונה שהיא נמצאת בתחום סמכותנו. עצם קבלת תלונה על עמותה מסוימת לא מונע ממנה לקבל אישור ניהול תקין, כי אז למעשה כל מי שהיה רוצה לפגוע בעמותה מסוימת, היה מגיש תלונה, לא משנה אם היא מבוססת או לא וזה היה פוגע בעמותה עצמה.

<היו"ר קארין אלהרר:>
אז מה השווה הנייר שעליו הוא כתוב, אם לא בודקים?

<קריאה:>
לא סיימנו את הבדיקה.

<אביטל שרייבר:>
ברגע שהבדיקה תסתיים וככל שהתוצאות שלה יהיו שהארגון מתנהל בצורה שמצדיקה שלילת אישור, אז אנחנו נשקול כמובן את שלילית האישור. כרגע אין לנו מידע שמצדיק שלילת אישור. 

<היו"ר קארין אלהרר:>
סליחה, אני שואלת את השאלות.

<יואל חסון (המחנה הציוני):>
גברתי, חברת הכנסת, אני יכול לשאול שאלה?

<היו"ר קארין אלהרר:>
רק שנייה, אני מיד אתן לך. בעניין הספציפי שאנחנו דנים פה היום, כמה תלונות קיבלתם? במספר?

<אביטל שרייבר:>
קיבלנו, אני חושבת - - -

<היו"ר קארין אלהרר:>
לא גברתי. תראו, כל פעם זה קורה. מגיעים לוועדה לביקורת המדינה ואני חושבת, נראה לי. אלה לא נתונים.

<אביטל שרייבר:>
לא, לא, גברתי, אני אשלים את המשפט וגברתי תבין. אנחנו קיבלנו פניות משני גורמים. אני אומרת אני חושבת, כי אותם גורמים פונים אלינו שוב ושוב באותן טענות, אז קשה לי להגיד לך את המספר המדויק של הפניות שהיה אלינו, אבל - - -

ההערכה.

<אביטל שרייבר:>
אני אומרת, קיבלנו פניות משני גורמים. אותם שני גורמים פונים לעתים פעמיים בשבוע, לעתים פעם בשבועיים וטוענים טענות שקשורות באותן טענות שהם טענו בפנייתם הראשונה.

<היו"ר קארין אלהרר:>
חבר הכנסת חסון.

<יואל חסון (המחנה הציוני):>
אני רציתי לשאול האם תוכלי לציין בפני הוועדה מי האנשים בצוות שטיפל או מטפל בביקורת על הארגון.

<אביטל שרייבר:>
גברתי, נשאלתי מי הצוות שמטפל בביקורת על הארגון, ברשם העמותות. הארגון משויך לחטיבה א' אצלנו, זו חטיבה שמטפלת בארגוני רווחה. מי שטיפל לאורך התקופה בטענות שהיו כלפי הארגון זו עורכת הדין גיתית שומכר, שהיא מנהלת החטיבה. היא יצאה לחופשת לידה לפני חודש. מכיוון שאין מנהל חטיבה מחליף אני עכשיו מחליפה אותה. היא טיפלה בזה בצמוד אלי. מתחתיה סייעו בטיפול וגם התכתבו מול העמותה – עורכת הדין הילה בניטה ורואת החשבון רחל יוסף שנמצאת פה.

<יואל חסון (המחנה הציוני):>
האם עורכת הדין הילה בניטה קשורה באיזו שהיא צורה לארגון?

<אביטל שרייבר:>
אבא של עורכת הדין בניטה הוא נכה צה"ל.

<קריאה:>
אז איך היא יכולה לטפל?

<יואל חסון (המחנה הציוני):>
ומה המעורבות שלה בארגון?

<אביטל שרייבר:>
מעבר לזה אין לה שום מעורבות בארגון. מכיוון שגם נשאלנו על זה בעבר, עורכת הדין בניטה זכאית כמו מאות אלפי זכאים אחרים להשתמש בשירותי בית הלוחם והיא גם משתמשת. ומבדיקה שאני ערכתי בעקבות טענות שעלו בעניין - - -

<היו"ר קארין אלהרר:>
רק שנייה, סליחה. תראו, זה באמת מפריע לי. 

<אביטל שרייבר:>
מבדיקה שאני ערכתי בעקבות טענות שעלו בעניין, עלה שיש לו מעט אנשים שעובדים ביחידת רשם העמותות ומתעסקים בנושא של טיפול בתלונות על עמותות, שיש להם איזה שהוא קשר, בגלל קרוב - - -

<היו"ר קארין אלהרר:>
יש הסדר ניגוד עניינים?
<אביטל שרייבר:>
אין צורך בהסדר ניגוד עניינים, אנחנו בחנו את הנושא משפטית. אין צורך. כאשר - - -

<היו"ר קארין אלהרר:>
יש חוות דעת משפטית בעניין?

<אביטל שרייבר:>
אין חוות דעת משפטית כתובה. אנחנו התייעצנו עם היועצת המשפטית שלנו. אנחנו לא סברנו מלכתחילה. עורכת הדין בניטה, גם אמרנו את זה בעבר, עורכת הדין בניטה עדכנה אותנו עם תחילת הטיפול שאבא שלה הוא נכה צה"ל, אבל שאין לה שום תפקיד בארגון, וגם לאבא שלה - - -

<קריאה:>
לאבא שלה יש.

<היו"ר קארין אלהרר:>
לא להתערב לה באמצע הדברים. 

<חמד עמאר (ישראל ביתנו):>
לאבא שלה יש תפקיד בארגון? 

<היו"ר קארין אלהרר:>
לא להתערב באמצע הדברים. שנייה, אני רוצה לשמוע אותה.

<חמד עמאר (ישראל ביתנו):>
לא, לא, לאבא שלך יש תפקיד בארגון?

<היו"ר קארין אלהרר:>
אני רוצה לשמוע אותה. 

<איתן ברושי (המחנה הציוני):>
זה לא בית דין שדה פה. צריך להתאפק.

<אביטל שרייבר:>
היא עדכנה שגם לאבא שלה אין שום תפקיד בארגון. אנחנו לא חשבנו מלכתחילה שיש בעיה בנושא הזה, מכיוון שאנחנו יודעים שיש מאות אלפי אנשים שהם זכאים לשירותי בתי לוחם כמוה, בני משפחה בדרגת קרבה ראשונה. לכן לא חשבנו שיש בעיה. 

בעקבות פניות שהיו אלינו אחרי זה, התייעצנו עם היועצת המשפטית שלנו, של רשות התאגידים. היועצת המשפטית אגב, גם נזכרה, היא לא חשבה על זה אפילו לפני, שהיא יודעת שגם אבא שלה הוא בעצם נכה צה"ל ויש עוד מנהלת חטיבה אחרת שהיא עצמה נכת צה"ל. יש עוד עובדים שקשורים לארגון או בדרגת קרבה ראשונה. 

<היו"ר קארין אלהרר:>
עורך דין רוזנר, רצית להעיר הערה או שאלה?

<תומר רוזנר:>
לא. רק רציתי לומר שבנושא של ניגוד עניינים אנחנו רגילים לגישה קצת יותר מחמירה בדרך כלל בנושאים האלה. אני לא יודע אם הטענה נכונה, אבל יש טענה גם של מעורבות של אותה עובדת בפעילות הארגון, באופן אולי לא פורמאלי, אבל יש טענה. האם בדקתם את הטענות?

<אביטל שרייבר:>
בדקנו את הטענה ונמצא שהיא לא נכונה.

<תומר רוזנר:>
אוקיי.

<אורן אסף חזן (הליכוד):>
רק משפט אחד. אין היום גוף במדינה, לא בכנסת, לא במשרדי הממשלה, לא חברה פרטית או ציבורית, שאין שם מישהו שהוא קשור בקרבה ראשונה למי שהוא נכי צה"ל.

<היו"ר קארין אלהרר:>
אין בעיה, אבל יש הסדר ניגוד עניינים. 

<אורן אסף חזן (הליכוד):>
שנייה, ברשותכם - - -

<חמד עמאר (ישראל ביתנו):>
אז אני רוצה לשאול שאלה.

<היו"ר קארין אלהרר:>
שנייה. 

<אורן אסף חזן (הליכוד):>
רגע, ברשותכם, יש פער עצום בין מישהו שהוא - - -

<היו"ר קארין אלהרר:>
סליחה, אני אתחיל להוציא אנשים, זה לא נעים. כן.

<אורן אסף חזן (הליכוד):>
רק משפט. יש פער עצום בין אדם שמישהו מהמשפחה שלו שילם מחיר כבד והוא היום נכה צה"ל והוא נהנה בעצם מהשירותים בעצם מהשירותים שנותנים לארגון, לבין מישהו שהוא פעיל בארגון. אם אין שום פעילות ושום הקשר, אני לא מבין איפה הבעיה פה.
<היו"ר קארין אלהרר:>
תודה. 

<חמד עמאר (ישראל ביתנו):>
אני רוצה לשאול שאלה את היועץ המשפטי.

<היו"ר קארין אלהרר:>
שנייה. 

<חמד עמאר (ישראל ביתנו):>
אני חבר בארגון נכי צה"ל, האם מותר לי להשתתף - - -

<היו"ר קארין אלהרר:>
אתה חבר כנסת, הודעת על זה. 

<חמד עמאר (ישראל ביתנו):>
אז מותר לי או לא מותר לי להשתתף בדיון הזה?

<תומר רוזנר:>
שוב, השאלה אם אדוני פעיל בנושא.

<חמד עמאר (ישראל ביתנו):>
אני לא פעיל בנושא.

<תומר רוזנר:>
אז אין - - -

<חמד עמאר (ישראל ביתנו):>
כמו ש - - -

<היו"ר קארין אלהרר:>
אוקיי, שאלה למנכ"ל

<אורן אסף חזן (הליכוד):>
אגב גילוי נאות, אחי גם נכה צה"ל. שלא יגידו שלא אמרתי.

<חמד עמאר (ישראל ביתנו):>
גם אבא שלי היה נכה צה"ל.

<היו"ר קארין אלהרר:>
שאלה למנכ"ל ארגון נכי צה"ל. אבא של אותה עורכת דין פעיל אצלכם? 

<חיים רונן:>
עד כמה שאני יודע ואני חושב שאני יודע, הוא לא פעיל. אין לנו שום קשר עם עורכת דין בניטה. כל מה שעשו, עשו לה פשוט עוול נוראי, שהיא בת של נכה צה"ל. אני אומר לך שבכל 8 שנותיי כמנכ"ל הארגון, אני נפגשתי איתה פעם אחת במשרדים שלהם, יחד עם מנהלת החטיבה, וזה בעקבות פגישה של שניים אחרים שהיו אצלה לפני. כאילו, פגישת החזר. זה הכל. היא חפה לדעתי מכל דבר. גם הפעילות שלה, אם היא באה - - -

<היו"ר קארין אלהרר:>
לא, אין לי בעיה איתה. אני רק שואלת אם יש בעיה עם האבא, זה הכל.

<חיים רונן:>
כלום. יושבים פה אנשים מבית הלוחם בירושלים, אם אני טועה אז מישהו יכול לתקן אותי. ממש ממש לא. עושים לה עוול.

<היו"ר קארין אלהרר:>
טוב. חבר הכנסת חמד עמאר, רצית לומר משהו?

<חמד עמאר (ישראל ביתנו):>
לא, לא, אני שאלתי שאלה פשוטה. כי העלו שאלה שאבא שלה נכה צה"ל, אם היא יכולה להשתמש במתקנים, אז אני שואל. אני גם לא משתמש במתקנים, כי אין לי זמן להגיע למתקנים, אז שאלתי אם מותר לי להשתתף בדיון הזה או אסור לי. 

<היו"ר קארין אלהרר:>
אנחנו מפצירים בך כן להשתמש. תעשה זמן. ספורט זה חשוב. 

אני רוצה לפרוטוקול, לאבא שלה אין תפקיד בארגון.

<חיים רונן:>
אני אמרתי ואני עדיין מציין, עד כמה שאני-. תפקיד בשכר בוודאות שלא. תפקיד בהתנדבות, עד כמה שאני יודע אין לו גם, רק כך שהוא נכה צה"ל.

<תומר רוזנר:>
זה בסדר.

<היו"ר קארין אלהרר:>
בסדר, עם זה בוודאי שאין בעיה. 

<יואל חסון (המחנה הציוני):>
זה קצת מוזר שבין מאות עובדי רשם העמותות, דווקא מי שקשורה בקשר כזה או אחר לארגון, דווקא היא זאת שמתכתבת עם - - -

<אלעזר שטרן (יש עתיד):>
אני יכולה להציע משהו? אני ביקשתי לפניו.

<היו"ר קארין אלהרר:>
שנייה, אלעזר.

<יואל חסון (המחנה הציוני):>
דווקא היא? אני יכול לתאר לי שאין - - -

<אלעזר שטרן (יש עתיד):>
לא, כדי שלא נגיע לזה.

<יואל חסון (המחנה הציוני):>
אני יכול לתאר לי שאין כל כך הרבה עובדים שקשורים לארגון נכי צה"ל ברשם העמותות ודווקא היא זאת, שאני לפחות, מהחומרים שאני ראיתי, גברתי, היא זאת שגם מתכתבת וכותבת בשם רשם העמותות. אני לא מצליח להבין. 

<היו"ר קארין אלהרר:>
אוקיי, תודה. חבר הכנסת שטרן.

<אלעזר שטרן (יש עתיד):>
אני רוצה להגיד משהו. אלף, מצד אחד אני אגיד שזה לא שהיא חברה והיא נהנית מהשירותים. מצד שני אני מציע להפסיק פה את הדיון. נראה לי שזה הופך להיות סוג של בית דין שדה למישהי שאנחנו לא מכירים. דעתי אולי גם כן פחות נוחה מזה שהיא גם נהנית מהשירותים, לא רק שאבא שלה נכה, אלא שהיא גם נהנית מהשירותים, ולמרות זאת, אני חושב שאנחנו קצת מפקששים, אולי אפילו מבזים את עצמנו. הבנו את הנקודה. 

<היו"ר קארין אלהרר:>
שאלנו, הבהרנו. בסדר גמור.

<אלעזר שטרן (יש עתיד):>
אני מציע שיושבת ראש הוועדה, אם היא תרצה לבדוק, תבדוק לא לפני כולם וזהו, ובואו נתקדם הלאה. תודה.

<בצלאל סמוטריץ (הבית היהודי):>
אני בעד להצביע על ההצעה של אלעזר. אני בעד. 

<יואל חסון (המחנה הציוני):>
אני אגב מתייחס לסוגיה הזאת קצת יותר ברצינות.

<אלעזר שטרן (יש עתיד):>
גם אני מתייחס ברצינות, אבל דווקא בגלל שהיא - - -

<היו"ר קארין אלהרר:>
לא, האמת שהיא לא נמצאת פה, קשה להתייחס לטענה - - -

<יואל חסון (המחנה הציוני):>
אני לא פונה אליה, אין לי עניין אישי.

<היו"ר קארין אלהרר:>
ברור, אני רק אומרת. השאלה הייתה צריכה לעלות, בררנו אותה, סיימנו. 

<חמד עמאר (ישראל ביתנו):>
היא לא עניין הדיון. 
<יואל חסון (המחנה הציוני):>
היא נמצאת בחלל, גברתי. 

<היו"ר קארין אלהרר:>
בסדר. ועדיין, במסגרת הדיון, טוב שעלתה השאלה. הסרנו את זה מהשולחן, עברנו הלאה. תודה רבה.

גברת שרייבר, עכשיו אני שואלת מה העלתה הבדיקה בסופו של דבר.

<אביטל שרייבר:>
כמו שאני אומרת, הבדיקה - - -

<היו"ר קארין אלהרר:>
קוראים למישהו מכם גברת שרייבר? לא. אל תענו לי. 

<אביטל שרייבר:>
כמו שאמרתי, הבדיקה שמתנהלת היום לגבי בית הלוחם באשדוד, טרם הסתיימה. היא בשלבי סיום, היא טרם הסתיימה.

<היו"ר קארין אלהרר:>
כמה זמן עוד ייקח?

<אביטל שרייבר:>
אני מעריכה שבשבועות הקרובים. בקרוב. מעריכה שבועיים-שלושה זה אמור להסתיים. אבל מה שכן אני יכולה להגיד, מהדו"חות הכספיים, מדברים שכבר פורסמו על ידינו, אנחנו לא מוסרים מידע במהלך בדיקה. קודם כל אנחנו גם פנינו למשרד מבקר המדינה בעקבות הוועדה הקודמת, וביקשנו לבדוק אפשרות של שיתוף פעולה במסגרת הבדיקה, מכיוון שהנושאים נבדקו על ידי מבקר המדינה ולמעשה מה שהתבקשנו זה לעשות בדיקה שהיא די מקבילה לדברים שנבדקו ואולי עוד אמורים להיבדק.
אנחנו קיבלנו תשובה ממבקר המדינה שלאור הסמכויות שלהם הם לא יכולים לערב אותנו בבדיקה ולכן אנחנו ממשיכים בבדיקה עצמאית שלנו. בנוסף - - -

<יוסי ביינהורן:>
הדבר הוא מאד פשוט, רשם העמותות הוא גוף מבוקר גם שלנו. 

<תומר רוזנר:>
בוודאי, מה זה? הוא רגולטור.

<אביטל שרייבר:>
אנחנו מבינים את זה.

<יוסי ביינהורן:>
רגע, גם לי צריך לתת לדבר. במסגרת הבדיקה, כמובן, אם נמצא לנכון, אנחנו נעשה גם בדיקה לגבי הפעילות של רשם העמותות בעניין.

<אביטל שרייבר:>
ברור. אנחנו סברנו שיתכן שלא נכון ששני גופים יבדקו את אותו דבר במקביל מבלי לדבר על - - -

<היו"ר קארין אלהרר:>
דווקא לי זה נראה תמיד טוב. אין דבר שלא מוצאים טוב מבדיקה. 

חבר הכנסת סמוטריץ רוצה לשאול שאלה.

<בצלאל סמוטריץ (הבית היהודי):>
אני רוצה לשאול אותך מה היקף הסמכויות של רשם העמותות ועד איפה, כשהוא בוחן עכשיו את השאלה של ניהול תקין של עמותה. עד כמה שאני יודע, יש איזה סל מאד בסיסי של קריטריונים, שאם עמותה עומדת בהם אז היא מקבלת ניהול תקין. רשם העמותות הרי לא מחליף את שיקול הדעת של הנהלת העמותה. הוא לא ניכנס עכשיו לקישקס של החלטה, האם זה לגיטימי. אז מבקר המדינה יכול להיות שהוא נכנס יותר בסמכויותיו הוא, הוא סטטוטורי. 
אוי ואבוי עכשיו אם רשם העמותות עכשיו ייכנס לתוך שיקולי הניהול של כל אחד מ-60 או לא יודע כמה, 1,000 עמותות והוא יצטרך להחליט עכשיו האם נראה לו שהניהול תקין. אז זה נכון, באקטיביזם השיפוט שאנחנו רגילים לו זה אולי מתבקש, אבל בעיני זה יהיה דבר נורא ואיום.

<היו"ר קארין אלהרר:>
בצלאל, זה לא ועדות חוקה פה.

<בצלאל סמוטריץ (הבית היהודי):>
לא, אני שואל עכשיו, כי יש לי תחושה. רגע, אני רוצה עוד משפט. אני לא הייתי בדיון הקודם, אני מודה ומתוודה, אני חבר חדש בוועדה, לומד את הסוגיה. 

<היו"ר קארין אלהרר:>
ברוך הבא, לא ידעתי.

<בצלאל סמוטריץ (הבית היהודי):>
ברוכה הנמצאת, גברתי יושבת הראש. יש לי איזו תחושה ועברתי על הרבה מאד חומרים לקראת הדיון וכמובן קיבלתי פניות מכל הכיוונים, יש בתוך הארגון הנהדר הזה של נכי צה"ל, כנראה גם מאבקי צה"ל וזה בסדר. פה בכנסת זה קיים וגם בגופים אחרים וצריך מאד לראות שלא אנחנו ולא רשם העמותות ולא גופים אחרים משמשים אחר כך כלי משחק בידי מי מהצדדים בתוך המאבק הזה. 

ואנחנו צריכים להיזהר, אנחנו כחברי כנסת וגברתי יושבת הראש כוועדה, מלאנוס את רשם העמותות לחפש עכשיו כל דבר למצוא איך הם לא תקינים. אם לפי, אני מניח שיש להם איזה - - -

<היו"ר קארין אלהרר:>
קצת הרחקנו לכת עם הטיעון, לא?

<בצלאל סמוטריץ (הבית היהודי):>
אמרתי שצריך להיזהר.

<היו"ר קארין אלהרר:>
לאנוס את רשם העמותות למצוא משהו לא תקין?

<בצלאל סמוטריץ (הבית היהודי):>
לכן אני שואל.

<היו"ר קארין אלהרר:>
אמרתי תיעשה בדיקה, ייראו הממצאים וירא כי טוב – ונעזוב.

<בצלאל סמוטריץ (הבית היהודי):>
השאלה היא גם לאיזה עומק יורדים בבדיקה. לכן שאלתי אותה מה היקף הסמכויות שלהם בנורמה. בנורמאלי עכשיו, עוברים על עמותה, מה בודקים? וצריך לכאורה, במסגרת הסמכויות של רשם העמותות, הם צריכים לבדוק את מה שבדרך כלל רשם העמותות בודק. זו דעתי.

<היו"ר קארין אלהרר:>
בסדר גמור, אני לא ביקשתי לחרוג מהסמכויות.

<בצלאל סמוטריץ (הבית היהודי):>
לכן אני רוצה לשאול רק מה הם בודקים. האם הם נכנסים-. ותראו, שאלת בית הלוחם באשדוד בעיני - - -

<היו"ר קארין אלהרר:>
זו לא השאלה שרשם העמותות צריך לבדוק.

<בצלאל סמוטריץ (הבית היהודי):>
יפה.

<היו"ר קארין אלהרר:>
מעולם לא התבקש הדבר. 

<בצלאל סמוטריץ (הבית היהודי):>
אבל היא דיברה על זה.

<יואל חסון (המחנה הציוני):>
אז מה - - -

<בצלאל סמוטריץ (הבית היהודי):>
רגע, רגע, יואל, שנייה, היא דיברה על זה. לכן אני רק אומר, בעיני זאת שאלה מובהקת של שיקול דעת. ושוב, בהשקפת העולם, אני לא יודע איך לקרוא לזה, המשפטית או הדמוקרטית שלי, זה חונה לפתחה של הנהלת העמותה. אני יכול לאהוב את זה, אני יכול לא לאהוב את זה. אני לא מחליף את שיקול הדעת שלהם. אני גם לא חושב שהם צריכים והיא כן התייחס לזה, נציגת רשם העמותות. לכן אני כן רוצה לשמוע מה הם בודקים. מה בתוך המנדט שלהם ומה כבר קצת מעבר.

<היו"ר קארין אלהרר:>
אז בואו נאפשר לה.

<יואל חסון (המחנה הציוני):>
רק שאלה קצרה, כדי שהיא תיתן תשובה אחת. אני מבין מהדו"ח שאתם פרסמתם בשנת 2014, אני רוצה לדעת האם הנתונים שאספתם מהדו"ח הזה שפורסם בשנת 2014, לאיזה שנה הם נכונים.

<אביטל שרייבר:>
אני אתייחס לשאלות. אני שמחה על השאלה שהופנתה אלי, כי זה בדיוק הדברים שרציתי להבהיר. קודם רק לעשות קצת סדר במספרים, כי נאמרו דברים שלא התייחסתי אליהם. אז יש כ-17,000 עמותות פעילות. ברשם העמותות יש 30 עובדים בחטיבות שבודקות עמותות, לא מאות עובדים, והחטיבה הזאת, כמו שאמרתי, היא החטיבה שמטפלת בנושא הזה.

לגבי הסמכויות של רשם העמותות, יש חוברת שמתפרסמת באתר האינטרנט שלנו, שהיא מבהירה מה מבחינתנו נחשב התנהלות תקינה של עמותות. חוברת של כמה עשרות עמודים שרובה זה למעשה פרשנות של הוראות החוק. כשמוגשת אלינו תלונה, אנחנו בודקים האם עמותה התנהלה בהתאם לאמות המדינה שלנו, שמפורסמות. זה לא צ'ק ליסט טכני.

יחד עם זה, אנחנו בהחלט לא מחליפים את שיקול הדעת שלנו בשיקול הדעת של עמותה. אנחנו מתערבים או סוברים שעמותה פעלה שלא כדין, רק אם היא הפעילה את שיקול הדעת שלה באופן שהוא מאד לא סביר. 
בעבר, מהבדיקות שאנחנו ערכנו ומהתשובות שניתנו לנו ובתשובה לשאלה השנייה, הדו"ח של 2014 בדק את המסמכים שהיו עד לאותו מועד. אנחנו - - -

<יואל חסון (המחנה הציוני):>
מאיזה שנה הדו"חות הכספיים?

<אביטל שרייבר:>
בשנת 2014 דו"חות כספיים של שנת 2013, כי זה מה שהם מקבלים. אין בשנת 2014 דו"חות כספיים של שנת 2014.

<היו"ר קארין אלהרר:>
הגיוני. 

<יואל חסון (המחנה הציוני):>
אבל זה היה לפני הגירעונות הגדולים של העמותה?

<אביטל שרייבר:>
לעמותה - - -

<קריאה:>
איזה גירעונות?

<בצלאל סמוטריץ (הבית היהודי):>
אגב, זו שאלה בפני עצמה. האם עמותה שהיא גירעונית זה בניגוד לחוק העמותות? לוקחים לה את ה - - -

<אביטל שרייבר:>
לא.

<בצלאל סמוטריץ (הבית היהודי):>
זה שיקול דעת של העמותה. רוצים עכשיו לפתח - - -

<היו"ר קארין אלהרר:>
בצלאל, בוא, אבל הם לא יעבירו בסוף סתם.

<איתן ברושי (המחנה הציוני):>
בצלאל הוא מומחה לעמותות.

<חמד עמאר (ישראל ביתנו):>
לא, לא, השאלה אם יש גירעונות בכלל. אני לא הבנתי כמה גירעונות יש.

<היו"ר קארין אלהרר:>
רגע, סליחה, אני עוד לא - - -

<בצלאל סמוטריץ (הבית היהודי):>
אני רק אומר גילוי נאות, ניהלתי כמה עמותות בחיי, אני מכיר את החוברת. השאלות האלה הן לא סתמיות. 

<יואל חסון (המחנה הציוני):>
נראה לי כמה יותר מדי.

<בצלאל סמוטריץ (הבית היהודי):>
לכולן היה ניהול תקין ונדמה לי שעדיין.

<חמד עמאר (ישראל ביתנו):>
רגע, נציגת רשם העמותות יכולה לתת לנו תשובה כמה גירעונות יש, אם יש גירעונות.

<היו"ר קארין אלהרר:>
רגע, אני עוד לא נדרשת לסוגית הגירעונות. נגיע אליה. אני רוצה לוודא מה הדברים. הרי אתם יודעים - - -

<יואל חסון (המחנה הציוני):>
בצלאל אמר שאצלו לא היו גירעונות ואני מבין גם למה.

<איתן ברושי (המחנה הציוני):>
היה תמיד מקור. מה אתה רוצה, יואל?

<יואל חסון (המחנה הציוני):>
זה קשור לדיון שהיה פה היום בבוקר.

<איתן ברושי (המחנה הציוני):>
היה תמיד מקור כספים. אחרי - - - בוועדת הכספים, אני מבין למה לא - - -

<היו"ר קארין אלהרר:>
חברים, חברים. חבר הכנסת חסון. גברתי, אני מנסה להבין. בכל זאת, התחלתם כבר בדיקה, אתם בשלהי הבדיקה. מה הנושאים שאתם כן בודקים בעניין הספציפי הזה?

<אביטל שרייבר:>
אנחנו בודקים את ההתנהלות הכלכלית. אני באמת רוצה להתייחס לנקודה הזאת ואני גם אתייחס אליה, כי היא באמת גם נבחנה בעבר. המצב הוא שונה ממה שאנחנו בודקים בדרך כלל. העמותה לא נמצאת - - -

<היו"ר קארין אלהרר:>
שקט.

<אביטל שרייבר:>
על פי הדו"חות הכספיים שלה, כולל דו"ח שנת 2014 שנמסר אלינו, העמותה לא נמצאת בסכנה להמשך קיומה. היא לא נמצאת. יש לה עודפים ולא גירעונות במצטבר. 

<איתן ברושי (המחנה הציוני):>
יופי, תרשום את זה.

<היו"ר קארין אלהרר:>
שקט.

<אביטל שרייבר:>
הטענות נטענות בצורות שונות, אבל אם אני מבינה נכון את הדברים שעולים לאור העובדות שנמצאות בפנינו - - -

<היו"ר קארין אלהרר:>
חבר הכנסת חסון, אתה מפריע לי.

<אביטל שרייבר:>
מה שנטען זה שלמעשה העמותה מוציאה בשנה יותר ממה שהיא מכניסה, אבל עם כל שקלול הדברים, בשורה התחתונה, מה שאנחנו מבינים זה שהעמותה לעתים אכן מוציאה יותר ממה שהיא מכניסה פר שנה, אולם ההוצאות האלה נלקחות מהעודפים הצבורים של העמותה. 

ברמה העקרונית, ואני לא מתייחסת לבדיקה הספציפית, מותר לעמותה - - -

<היו"ר קארין אלהרר:>
אבל זה מה שאתם בודקים? זהו?

<אביטל שרייבר:>
מה שאנחנו בודקים זה האם ההתנהלות הכלכלית סבירה. זאת אומרת האם האופן שבו התקבלו ההחלטות להתנהל דווקא באופן הזה, האם שיקול הדעת היה שיקול דעת סביר. להגיד שהעמותה היא מתדרדרת לתהום או שהיא בסכנת המשך קיומה? זה אנחנו לא יכולים להגיד.

<היו"ר קארין אלהרר:>
טוב, אוקיי, תודה. ארגון נכי צה"ל, אני מבקשת לדעת, עברו כשלושה חודשים מאז הדיון הקודם ונתייחס באמת ללב ליבו של העניין, הקמת בית הלוחם באשדוד, אני אשמח שתעדכנו את הוועדה מה קרה מאז הדיון הקודם, האם הנושא מקודם, האם נערכה בדיקת ייתכנות נוספת, איפה הדברים עומדים. 

שם ותפקיד לפרוטוקול וסקירה.

<חיים רונן:>
גברתי, אני מציע שנעם הדר ממשרד קסלמן את קסלמן ויובל יתייחסו. את רוצה לשמוע ולהתייחס לנושא הכלכלי.

<היו"ר קארין אלהרר:>
אני אשמח שאתה תפתח ואחר כך.

<חיים רונן:>
אז אני אגיד. שמי חיים רונן, מנכ"ל ארגון נכי צה"ל מזה כשמונה שנים. אני אגיד בפתיח שמצבו של הארגון מבחינה פיננסית, יותר טוב מזה לא יכול להיות. יש לנו 70 מיליון שקלים כסף נזיל, שמחר בבוקר אפשר לעשות בו מה שהארגון יחליט לעשות. 
<היו"ר קארין אלהרר:>
טוב.

<חיים רונן:>
יש לנו יתרות - יש פה מומחים כלכליים שיציגו את זה בהמשך – לעשות שנים קדימה, וזה ביטחון רב לארגון נכי צה"ל.

אני יכול גם להוסיף ולהגיד שכל הערות מבקר המדינה משנת 2014, שאנחנו להבדיל מכל מיני שבועות שיצאו והפיצו ספינים, אנחנו דיווחנו בזמן אמיתי למבקר המדינה ששלוש ההערות שלו לגבי בית הלוחם באשדוד, כולן תוקנו ואפילו יותר מזה. למעשה כל ההערות של מבקר המדינה משנת 2014, שהן היו יחסית מעטות, הייתה ביקורת - - - לפי דעתנו ודעת אחרים, הן תוקנו ללא יוצא מן הכלל ומשרד מבקר המדינה קיבל דיווח בזמן אמיתי על התיקונים. 

הוועידה הארצית של ארגון נכי צה"ל קיבלה ברוב מוחלט של 47 מול 37, החלטה להקים את בית הלוחם באשדוד. היא הגוף היחידי המוסמך במדינה לקבל החלטה האם להקים בית לוחם או לא להקים בית לוחם.

<איל בן ראובן (המחנה הציוני):>
מתי הייתה הוועידה הזאת?

<חיים רונן:>
הוועידה הייתה באוגוסט 2015. כלומר, אחרי שהוצגו לוועידה כל הנתונים ללא יוצא מן הכלל.
<היו"ר קארין אלהרר:>
זה לפני הדיון שהתקיים בוועדה. 

<חיים רונן:>
כן. והתקבלה החלטה ברוב דמוקרטי של ארגון נכי צה"ל. והועידה הארצית, למי שלא יודע, מונה 91 אנשים, כולם נכי צה"ל. אין שם מישהו שהוא לא נכה צה"ל וכולם נבחרו בבחירות דמוקרטיות ברשות של שופט, השופט בדימוס שמעוני. והארגון, מאז ההחלטה של הוועידה פועל בכל הכוח על מנת שכבר השנה, בשנת 2016, הטרקטור הראשון יתחיל לחפור בחולות של אשדוד.

ההחלטה הזאת, של הוועידה הארצית, דרך אגב, אני יכול להגיד לך גברתי, שזו הפעם הראשונה, זה בית הלוחם הראשון שארגון נכי צה"ל בונה, שזה הגיע לרמה של הוועידה הארצית. כל בתי הלוחם נגמרו ברמה של הוועד הארצי, שזה הדירקטוריון של הארגון.

<היו"ר קארין אלהרר:>
מה קרה פה?

<חיים רונן:>
כי אנחנו שינינו את התקנון ובתקנון רשום שצריך להיות בוועידה הארצית. ולכן, זה בא לרוב של 91 איש. קיבלו 47 אנשים ואני לא רוצה להשתמש במונחים בנכי צה"ל – אופוזיציה וקואליציה – אבל אם אנחנו רוצים לדעת את יחסי הכוחות, הם 46 – 45. עובדתית 47 – 37 הכריעו את הסוגיה של בית הלוחם באשדוד. 

אני אמרתי לכם, לדעתי - - -

<יואל חסון (המחנה הציוני):>
זה דחוק מאד. 

<חיים רונן:>
לא. גם בכנסת קול אחד - - -

<היו"ר קארין אלהרר:>
רגע, רגע. אוקיי, הבנו את המספרים. 

<חמד עמאר (ישראל ביתנו):>
בדמוקרטיה רוב זה רוב. 

<היו"ר קארין אלהרר:>
חבר הכנסת חמד עמאר, אתה אמור לעזור לי, לא להפריע לי. 

<חיים רונן:>
אני מתפלא שחבר הכנסת חסון אומר מה שאומר. אני חושב שברגע שמתקבלת החלטה ברוב, אז זה ברוב ולא משנה אם זה אחד, עשרה או חמישה עשר. והארגון פועל. אנחנו עובדים מול אדריכלים, אנחנו עובדים מול יועצים ואנחנו נמצאים בשלבים די סופיים שלפני יציאה למכרז קבלני.

אני רוצה להגיד עוד דבר אחד. בוועד הארצי, בוועידה הארצית, הוחלטה החלטה לגבי הכסף.

<היו"ר קארין אלהרר:>
רגע, לפני הכסף.

<חיים רונן:>
לא, לא, אבל זה קשור לבית הלוחם.

<היו"ר קארין אלהרר:>
אני מדברת על בית הלוחם. לפני הכסף. נעשתה סקירת ייתכנות רצינית.

<חיים רונן:>
כן.

<היו"ר קארין אלהרר:>
נעשתה בדיקה רצינית, האם המיקום הטוב ביותר שישרת אוכלוסייה רחבה ביותר צריך להיות באשדוד.

<חיים רונן:>
אני אגיד לך גברתי, חד משמעית התשובה היא כן. מבקר המדינה דרש מאיתנו לעשות סקר ייתכנות, שני סקרים.

<יואל חסון (המחנה הציוני):>
על זה דיברנו ב - - -

<היו"ר קארין אלהרר:>
בסדר, אבל מאז, מה היה מאז? אני שאלתי רק מה קרה מאז הדיון בוועדה. 

<יואל חסון (המחנה הציוני):>
אני יכול להפריע לך. חבר כנסת יכול לדבר בכל רגע שהוא ירצה, עם כל הכבוד לך.

<היו"ר קארין אלהרר:>
חבר הכנסת חסון היה בתפקידי לפני, אז אני מפאת כבודו - - -

<חיים רונן:>
אז אני מכבד את חבר הכנסת חסון ואני רק מבקש להשלים את המשפט. מבקר המדינה ביקש שנעשה סקר ייתכנות. היה אחד בשנת 1999, עשינו בחברת מידן סקר ייתכנות אחד. עשינו עוד סקר - - -

<היו"ר קארין אלהרר:>
אבל ראינו את הדברים שאתה מדבר עליהם בדיון הקודם.

<חיים רונן:>
את שאלת אותי אם נעשה סקר - - -

<היו"ר קארין אלהרר:>
לא, אבל אני שואלת מה קרה מאז הדיון הקודם.

<חיים רונן:>
אז אני רוצה להגיד. מאז הדיון בוועד הארצי הוחלט גם, היות ומדינת ישראל לא משתתפת בשקל אחד בבניית בית לוחם - - -

<היו"ר קארין אלהרר:>
מה? רגע, רגע, משרד הביטחון לא משתתף?

<חיים רונן:>
לא. בשקל אחד, גברתי. הכל תרומות. 

<נורית קורן (הליכוד):>
אנחנו כן מבקשים ממשרד הביטחון להשתתף. מבקשים - - -
<חיים רונן:>
לא, ממש לא. 

<נורית קורן (הליכוד):>
אדוני המנכ"ל, אדוני יושב הראש עוד רק אמר השבוע שהוא כן רוצה שמשרד הביטחון - - -

<חיים בר:>
אני רוצה להוסיף, בבקשה גברתי. אני הייתי כאן לפני שלושה חודשים. 

<היו"ר קארין אלהרר:>
כן.

<חיים בר:>
הוקרא כאן מסמך שיצא ממשרד הביטחון, על ידי מנכ"ל משרד הביטחון נכתב שהוא מתנגד לבניית בית לוחם באשדוד. יצא לו מכתב שלי שני, בהתכתבות בינינו שזה לא בסמכותו וארגון נכי צה"ל לא שואל אותו אם לבנות או לא לבנות או איפה לבנות וארגון נכי צה"ל מקבל את ההחלטות שלו אצל הגורמים האלה ש - - -

<היו"ר קארין אלהרר:>
סך הכל התנסחות עדינה ונעימה בין חברים. 

<חיים בר:>
ואני ממשיך לתרגם את זה. וראיתי פה את הקהל הרב שישב פה, שאני שמח שהתחלת את מה שהתחלת, את הדיון הזה כאן, כמו שהתחלת, כי הייתה כאן חגיגה גדולה מאד בדיון הקודם. כולם פה חגגו על מכתב שהקריא נציג משרד הביטחון, סמנכ"ל וראש אגף השיקום, שמנכ"ל משרד הביטחון מתנגד. 

<היו"ר קארין אלהרר:>
אבל זה מה שהיה כתוב, אדוני.

<חיים בר:>
אז אני אביא לך תיקונים בכתוב. 

<קריאה:>
לא היו תיקונים.

<חיים בר:>
אז אני עכשיו רוצה להקריא את המכתב של מנכ"ל משרד הביטחון.

<היו"ר קארין אלהרר:>
ממתי הוא?

<חיים בר:>
מתאריך ה-10 בינואר 2016. אתמול. ואני רוצה להקריא.

<היו"ר קארין אלהרר:>
מה קרה, הוא חזר בו?

<חיים בר:>
לא, הוא לא חזר, יש מכתב. כי מי שהצליח להסביר לו מה לכתוב אז, כנראה נתן לו נתונים לא מדויקים. אני רוצה להשלים לפני המכתב. משרד הביטחון מעולם, פרט לבית הלוחם הראשון שנבנה במדינת ישראל בתל אביב, שהוא יזם אותו והוא נסע להביא תרומות מחוץ לארץ, כדי שזה יהיה בית לפצועי צה"ל, בשום בית לוחם הוא לא השקיע ולו שקל אחד - - -

<היו"ר קארין אלהרר:>
גם לא בתחזוקה?

<חיים בר:>
לא. בבנייה. משרד הביטחון, עד לפני שבע שנים תגמל את ארגון נכי צה"ל בבתי הלוחם על ידי אישורים שהיו בוועדת החוץ והביטחון, בתקציב תמיכות של 8 מיליון שקלים בשנה. בית לוחם להחזיק עולה אז, בתקופה ההיא, בין 10 ל-12 מיליון שקלים. היו אז שלושה בתי לוחם. אחר כך נבנה הרביעי בבית הלוחם בבאר שבע. 

מנכ"ל משרד הביטחון אישר תקציב של 25 מיליון שקלים בשנה לשיפוי הפעילות של נכי צה"ל לשיקום בבתי הלוחם. 

<היו"ר קארין אלהרר:>
כמה עולה להחזיק היום את בתי הלוחם?

<חיים בר:>
תלוי איזה מהם. 

<היו"ר קארין אלהרר:>
את כל בתי הלוחם.

<חיים בר:>
ביחד? קרוב ל-60 ומשהו מיליון שקלים, וזה תלוי ב - - -

<היו"ר קארין אלהרר:>
כמה מזה משתלם ממשרד הביטחון?

<חיים בר:>
20 מיליון, מאיפה היתר? היתר בא ממיסי חבר, היתר בא מתרומות של יהודים טובים מחוץ לארץ. אבל אני רוצה להגיע ל - - -

<היו"ר קארין אלהרר:>
אפשר רק לראות את המכתב?

<חיים בר:>
בוודאי. אני מקריא אותו ואני אתן לכם אותו: 

לכבוד יושב ראש ארגון נכי צה"ל

בית הלוחם אשדוד – הבהרה

בהמשך למכתבי מיום 20 ביולי 2015, אבקש להבהיר כי משרד הביטחון אינו מתנגד להקמת בית ללוחם נוסף באשדוד או בכל מקום אחר עליו יוחלט. ואולם, יובהר, כי משרד הביטחון לא יממן את הקמת בית הלוחם הנוסף וכי תקציב התמיכה של משרד הביטחון לארגון נכי צה"ל לא יוגדל בשל כך, אלא ייקבע על פי מכלול שיקולים כולל, שכל תקציב התמיכה הינו תקציב וולונטרי ומוגבל שניתן בהתאם למשאבים הקיימים.
אני רוצה לומר לך, המכתב הזה יכול להסיר היום את אותו חיוך שהיה, כי רצו להזיק ל-7,000 נכי צה"ל ומשפחות, להקים - - -

<היו"ר קארין אלהרר:>
מר בר, אני ממש מבקשת ממך - - -

<חיים בר:>
והם היום יכולים - - -

<היו"ר קארין אלהרר:>
לא. רק שנייה, סליחה, אני מתחילה להוציא.

<חיים בר:>
תעבירו את זה בבקשה. הלאה. 

<היו"ר קארין אלהרר:>
העבירו. קיבלתי. מר בר, אני רוצה קודם כל להסיר מהשולחן את האמירות שמישהו רוצה להזיק, בסדר, כי זה לא נכון לדיון כאן. אולי בדיונים אחרים שמתקיימים בוועדות מקבילות, אולי, לא כאן. בסדר? 

<חיים בר:>
לא לוועדה.

<היו"ר קארין אלהרר:>
גם לא לאנשים אחרים. 

<יואל חסון (המחנה הציוני):>
אני ובצלאל חייבים ללכת לנשיאות, אז נוכל לקבל את רשות הדיבור. 

<אורן אסף חזן (הליכוד):>
מה, נישלת אותי? אני רק מוודא. אני יושבת פה בשקט, ממתין, אני גם מסתכל על השעון.

<יואל חסון (המחנה הציוני):>
יש חברי כנסת שחייבים לצאת לנשיאות. אנחנו מבקשים לדבר כמה שעות.

<היו"ר קארין אלהרר:>
טוב. רק תנו לו לסיים.

<אורן אסף חזן (הליכוד):>
גם נורית פה, אפשר להעביר את הנשיאות לכאן.

<איתן ברושי (המחנה הציוני):>
אפשר להעביר לנו את זכות הדיבור ואתם יכולים ללכת.

<היו"ר קארין אלהרר:>
שקט. מר בר, בבקשה. תנו לו להשלים.

<חיים בר:>
יתרה מכך, לאחר כל מה שאמר המנכ"ל, משרד הביטחון יתמוך במהלך השנים הבאות בסכום של 25 מיליון שקלים לשנה ולא 20 מיליון כפי שהיה עד עכשיו. כלומר, גם תקציב התמיכות גדל בחמש שנים, בלי קשר לאשדוד. ואם נצטרך כסף אז, אנחנו יודעים לאן להגיע.

<היו"ר קארין אלהרר:>
טוב. חבר הכנסת חסון, בבקשה.

<יואל חסון (המחנה הציוני):>
תודה, תודה רבה לך גברתי. אני אתייחס במילה אחת לנושא של הבית באשדוד. אדוני יושב הראש, אני ראיתי אמירות שלך שפעם התנגדת לבית ואחר כך, אחרי שנבחרת, תמכת בבית. יש פה ציטוטים של ראיונות שלך, שאתה פעם אחת אמרת שאתה נגד הבנייה ואתה לא חושב איך בית הלוחם - - -

<אורן אסף חזן (הליכוד):>
הוא בחן לעומק והוא גילה שזה בסדר. מה לא בסדר? גם אריק שרון פעם היה בעד - - -

<היו"ר קארין אלהרר:>
שקט. 

<יואל חסון (המחנה הציוני):>
אולי כדאי שתגיד ל - - -

<אורן אסף חזן (הליכוד):>
אתה יודע, הוא אמר פעם דברים ש - - -

<היו"ר קארין אלהרר:>
שקט, לא להפריע. אני מוציאה, זו. סליחה, אפשר שקט? 

<יואל חסון (המחנה הציוני):>
גברתי, אני ראיתי במו עיני ראיונות שבהם התראיין יושב הראש, שפעם אחת אמר שהוא תומך בהקמת בית הלוחם ופעם אחרת אמר שלא.

<היו"ר קארין אלהרר:>
טוב, אוקיי, הוא חזר בו.

<יואל חסון (המחנה הציוני):>
הוא אמר שלא. הוא יכול לחזור בו, אבל חשוב שהוועדה תדע את הדבר הזה. אבל אני אגיד לכם בשורה התחתונה, אני חושב שמה שאנחנו צריכים לדרוש כאן בסופו של דבר מהוועדה, כי אין ספק, זה ארגון שיש בו אנשים שחושבים ככה ואנשים אחרת. וראינו שגם בדיון הזה שהיה לגבי בית הלוחם באשדוד היו חילוקי דעות גם בתוך הוועידה עצמה וזה לא התקבל באיזו הסכמה פה אחד וזה בסדר וזה לגיטימי והרוב צריך לקבוע.
אני אבל חושב שהוועדה בסוף צריכה לדרוש בטווח של זמן, תכנית הבאה. תכנית הבראה לארגון - - -

<אורן אסף חזן (הליכוד):>
חברה, יש להם 70 מיליון שקלים - - -

<היו"ר קארין אלהרר:>
לא להתפרץ. 

<קריאה:>
אתה ראית אותם?

<אורן אסף חזן (הליכוד):>
אתה טוען שאין? הם משקרים?

<יואל חסון (המחנה הציוני):>
יציג - - -

<היו"ר קארין אלהרר:>
לא להתפרץ. חבר הכנסת חזן. 

<יואל חסון (המחנה הציוני):>
אני לא קונה את היתרות. ואת יודעת מה, אם אני גם קונה - - -

<איתן ברושי (המחנה הציוני):>
אפשר - - -

<היו"ר קארין אלהרר:>
איתן, די.

<יואל חסון (המחנה הציוני):>
אם אני גם קונה את היתרות, אז אני בא ושואל את השאלה – למה יש כל כך הרבה - - -

<היו"ר קארין אלהרר:>
תיכף אני אשאל - - -

<יואל חסון (המחנה הציוני):>
למה הכסף - - -

<היו"ר קארין אלהרר:>
אני מיד אשאל את רואה החשבון שלהם.

<יואל חסון (המחנה הציוני):>
זה מה שאני שואל. למה הכסף הזה לא מגיע לנכים? למה לא משקיעים אולי יותר? למה זה שוכב בבנקים? הוא מתגאה בזה שיש לו 70 מיליון שקלים בבנקים. מה, המטרה שלו היא לממן את הבנקים? המטרה שלו היא להשקיע בנכי צה"ל. אז מה הוא מתגאה? מה אתה מתגאה שיש לך 70 מיליון שקלים? 

<חיים בר:>
אני אתן לך תשובה. 

<היו"ר קארין אלהרר:>
אוקיי, תודה. 

<אורן אסף חזן (הליכוד):>
יואל חסון, מי שלח אותך? מה זה האנטי הזה?

<היו"ר קארין אלהרר:>
חברים. חבר הכנסת חזן. 

<אורן אסף חזן (הליכוד):>
אבל מה קורה - - -

<היו"ר קארין אלהרר:>
זאת דעתו, מה אתה - - -

<אורן אסף חזן (הליכוד):>
הוא רוצה להיות חבר בוועד המנהל, שיתמודד בבחירות הבאות ל - - -

<היו"ר קארין אלהרר:>
נו באמת. 

<יואל חסון (המחנה הציוני):>
גברתי, גם כמי שהיה פעם יושב ראש הוועדה לביקורת המדינה, אז אני קצת למדתי, אדוני, לשאול שאלות קשות. 

<אורן אסף חזן (הליכוד):>
לא יודע מה למדת. 

<יואל חסון (המחנה הציוני):>
הוועדה לביקורת המדינה היא לא כמו כל ועדה ויש לה כלים ויכולות לתחקר ולתשאל וזה מה שאני עושה בזכות ובדין, חבר הכנסת חזן, ונא תן לי את האפשרות לעשות זאת ואני רוצה לסיים, כי יש לי חברים שגם רוצים לדבר.

<אורן אסף חזן (הליכוד):>
אבל אתה מתעלם מהמציאות.

<היו"ר קארין אלהרר:>
לא, לא להפריע לו, לא.

<יואל חסון (המחנה הציוני):>
אני מבקש, ואני אשמח מאד, גברתי יושבת הראש, גם אם לא נהיה פה ואולי עוד נספיק לחזור, שכן - - -

<היו"ר קארין אלהרר:>
הדיון מסתיים בשעה שתים עשרה וחצי ואני רוצה לאפשר לעוד אנשים.

<יואל חסון (המחנה הציוני):>
אז גם אם אפשר לשאול את השאלות מדוע יש יתרות של 70 מיליון שקלים והם לא מושקעים בארגון ובאנשים.
<היו"ר קארין אלהרר:>
יישאל.

<יואל חסון (המחנה הציוני):>
ושתיים, שתהיה תכנית הבראה. זה הכל.

<היו"ר קארין אלהרר:>
תודה רבה. חבר הכנסת סמוטריץ. 

<בצלאל סמוטריץ (הבית היהודי):>
אני אעשה את זה ממש קצר ואני באמת מצטער שאנחנו לא נישאר לשמוע את התשובות. ואחרי שאמרתי ואני חוזר ואומר שבסוף הסמכות שלכם, כמנהלי העמותה, וכמובן שעובדים לפי הנוהל והחוק, אתם מקבלים את ההחלטות. 
אני מוכרח לומר שאני כן מרגיש קצת אי נוחות. אני אומר, קיבלתי חומר מצד אחד, אבל אני לא יודע אפילו לומר מה נכון בו, מה לא נכון בו, אבל מהחומרים שראינו, שהם מתיימרים להיות מבוססים על דו"חות כספיים שלכם, יש קצת אי נוחות מהעובדה שבסוף ההתנהלות השוטפת היא כזאת שקצת גירעונית, נניח אפילו תחזית התרומות שנכנסת בתקציב. רגע, אם אנחנו טועים, אגב אני אשמח לקבל את זה. אני לא ממתין עכשיו לתשובות בעל פה, אלא באופן מסודר. יש דו"חות כספיים - - -

<חיים רונן:>
אין בעיה. תקבל אותם.

<בצלאל סמוטריץ (הבית היהודי):>
ראינו נניח שיש - - - מאד גבוה אל מול מימוש בפועל נמוך ומזה נוצרים גירעונות. אולי הכל לא נכון, אמרתי. שוב, יש לי בכם המון מלא כמנהלים וברור לי גם שהסמכות וההחלטות הן שלכם. אנחנו כנבחרי ציבור, שמייצגים גם את אותם 50 אלף ומשהו נכי צה"ל, שאתם אמורים לתת להם שירותים, רוצים לוודא, וזה תפקידנו. ושוב אני אומר, אני חש אי נוחות ואני מודע לזה שראיתי חומרים מצד אחד. 

אז אם אתם תעבירו מכתב דרך יושבת ראש הוועדה, תשובה מסודרת, תשובה לטענות האלה, אבל במספרים, אני שוב, אני יודע לקרוא מספרים. אנחנו יודעים לקרוא מאזנים, יודעים לראות איך זה נראה. תעבירו את המאזנים, אנחנו נדע לקרוא את זה לבד. יש גירעונות, אין גירעונות. אגב, יש - - - זה מצוין, אחר כך מזה מממנים את הפעילות. בסדר, אז בואו ניכנס לזה ונראה.

בהקשר הזה של האם התחזיות הן נכונות, כשבדרך כלל מייצגים תקציב גבוה ואחר כך נכנסים לגירעון שוטף, שהמשמעות היא שצריך לאכול חסכונות במקום לעשות לחסכונות האלה אחר כך פרויקטים כמו בית לוחם, אני קצת מרגיש עם זה לא נוח, אבל אני אשמח לקבל תשובות.

לצערי, שוב, אני לא יכול להישאר לשמוע אותן פה בצורה מסודרת. תודה ומחילה שאנחנו יוצאים.

<היו"ר קארין אלהרר:>
תודה רבה ובהצלחה, ותחליטו החלטות נכונות.

חברת הכנסת נורית קורן.

<נורית קורן (הליכוד):>
תודה. הדיון הזה מאד חשוב גם בשביל העמותה ואני הייתי רוצה לשמוע יותר ממבקר המדינה מה הוא מצא, כי אני מבינה שברשם העמותות אין להם תשובה ולדעת באמת מה נכון ומה לא נכון.

אני רוצה להצטרף לדבריו של חברי, חבר הכנסת בצלאל סמוטריץ, שבאמת אנחנו נראה דו"חות, נראה את כל הניירת ואנחנו לא רוצים באמת להתערב ממש בפנים, אבל לראות שבאמת הם מתנהלים כמו שצריך, ובאמת שיהיה לרווחת הנכים, כי זו המטרה של העמותה וזה בעצם מה שחשוב.

ואני רוןצה ל ומר לכם, זה לא נעים שאתם רבים ביניכם וזה לא נעים הוויכוחים האלה. צריך לשים אותם בצד, הוויכוחים וכל המטענים שיש לכם צריכים להיות מופנים לאגף השיקום ולא ביניכם ממש. אני רוצה לומר לכם, אנחנו נראה פה את כל הדברים ואם צריך לעשות תכנית הבראה ואם באמת כמו שהמבקר אומר שיש גירעונות, אז צריך לבדוק את זה באמת - - -

<היו"ר קארין אלהרר:>
המבקר עוד לא אמר.

<חמד עמאר (ישראל ביתנו):>
המבקר אמר שיש גירעונות?

<נורית קורן (הליכוד):>
לא, אני שואלת.

<היו"ר קארין אלהרר:>
הוא עוד לא אמר. הוא עוד לא אמר כלום.

<נורית קורן (הליכוד):>
אני שואלת. אם אין גירעונות והכל מתנהל כמו שצריך, לשביעות רצונם של כולם, אבל שהכל יהיה פתוח, שאנחנו נוכל לראות.

<היו"ר קארין אלהרר:>
תודה רבה.

<נורית קורן (הליכוד):>
תודה רבה וסליחה גם ממני שאני יוצאת.

<היו"ר קארין אלהרר:>
בסדר גמור, בהצלחה גם לך. חבר הכנסת - - -

<אורן אסף חזן (הליכוד):>
אני גם ממהר לנשיאות, ברשותך.

<היו"ר קארין אלהרר:>
כן, חבר הכנסת חזן, בבקשה.

<אורן אסף חזן (הליכוד):>
אני לא אחזור על הדברים, אני רק אגיד את זה בצורה הכי ברורה. זה באמת מרגיש כאילו אנחנו נמצאים כאן בשביל לשמש כלי במאבקים פוליטיים למיניהם. זה כל הסיפור פה.

<היו"ר קארין אלהרר:>
זו תפיסת עולמך. 

<אורן אסף חזן (הליכוד):>
לא, זו לא תפיסת עולמי, זה הבנה פשוטה וברורה של המציאות. צעקו פה מאחורה - --

<היו"ר קארין אלהרר:>
לגישתך.

<אורן אסף חזן (הליכוד):>
צעקו פה מאחורה – שקרנים, אין כסף. את הפשטות אפשר להציג, זה הכל נתונים שאפשר להציג אותם, ולעניות דעתי הם גם נמצאים פה על השולחן, אם אני מבין את זה נכון. 

<חיים בר:>
נכון, נכון.

<אורן אסף חזן (הליכוד):>
אז אני מציע שלפני שממהרים להכפיש ולהאשים, אפשר לבוא ולשאול את השאלות הנכונות ואני בטוח שיהיה מי שייתן להן מענה. בסופו של תהליך אנחנו צריכים למצוא דבר אחד, יש פה לא מעט חברים בוועדה הזאת או בקרב חברי הכנסת, שיש להם קשר כזה או אחר לארגון, בין אם אישי ובין משפחתי. 

בסופו של יום, הארגון הזה נותן מענה במקום שבו אחרים פחדו לשים יד או רגל. אנחנו במקום לנסות לחפש להפשיט אותם מהפעילות שלהם, אנחנו צריכים לנסות לראות איך אנחנו נותנים להם גיבוי, כדי להמשיך לתת שירות לכל מי שנזקק לו. זה כל הסיפור.
<היו"ר קארין אלהרר:>
תודה. חבר הכנסת ברושי. גם אתה יוצא? בהצלחה. 

<איתן ברושי (המחנה הציוני):>
אני רוצה לומר כמי שמכיר חלק מהנושאים וחלק מהאנשים, אז אנחנו בכל אופן כמי שלא נזקק לשירותים, אבל היינו בצה"ל והיינו במקומות שמהם יצאו הנכים ואתם מכירים היטב את אותם גורמים שהביאו אתכם להיות חברים בארגון ופעילים, ואני קום כל רוצה להעריך ולהודות, בעיני זאת משימה קדושה ואין סתירה בין חשיבות המשימה ובין הרגישות שצריך לגלות בכל הנושאים הללו ובין ניהול תקין וניהול כלכלי, ואנחנו אומרים את זה גם על מוסדות כמו בתי חולים ועל כל דבר אחר. אין סתירה בין ניהול תקין, בין ניהול כלכלי נכון ובין רגישות הארגון וחשיבותו.

ופה אני רוצה לומר על רשם העמותות, אני לא מכיר את הנציגה פה אבל אני מכיר את הארגון. זה לא ארגון שעושה חיים קלים והוא יודע גם לפסול ויש לא מעט גופים בארץ שכתוצאה מביקורת של רשם העמותות או ביקורת עומק או ביקורת אחרת, יפסיקו לקבל תמיכות. זאת אומרת שהם לא מרחמים על מי שלא מנהל נכון ואפילו אני יכול לומר לעתים היו הגזמות במקומות שאני נתקלתי, גם כשהייתי מנכ"ל מדע, תרבות וספורט, גם כראש מועצה וכמי שסבל לא פעם, כמזכיר התנועה הקיבוצית, מכך שרשם העמותות קבע, לעתים לא תמיד הסכמנו על ניהול לא תקין שגרם למשבר כתוצאה מאי יכולת לקבל תמיכות וכספים. 

<היו"ר קארין אלהרר:>
תודה.

<איתן ברושי (המחנה הציוני):>
אני חושב, יושב פה מבקר מערכת הביטחון, באיזה שהוא מקום צריך, אני אומר לך, גברתי יושבת הראש, לראות איפה הגבולות של ההתערבות של הכנסת. יש לכל גוף את ההנהלה שלו, את הוועד המנהל, יש לו ועדת ביקורת, יש גופים שאמונים על ביקורת. נראה לי שחלק מהשאלות שנשאלות פה וחלק מהנושאים שנכנסים אליהם פה, הם באיזה שהוא מקום מעבר לתפקיד שלנו ולא בטוח שהיינו עושים את זה בעוד מקום.

<היו"ר קארין אלהרר:>
אני בטוחה שכן.

<איתן ברושי (המחנה הציוני):>
רגע, אני לא בטוח.

<היו"ר קארין אלהרר:>
מה זאת אומרת? זה כספי ציבור.

<איתן ברושי (המחנה הציוני):>
רגע, דקה, אבל בכל זאת צריך לדעת שיש גופים שיש להם הנהלות ויש ועדים מנהלים ויש ועדות ביקורת ויש מבקר המדינה. צריך לראות - - -

<היו"ר קארין אלהרר:>
אתה מנעת מעצמך, גזרת על עצמך שתיקה בנושא חברת החשמל?

<איתן ברושי (המחנה הציוני):>
לא הבנתי.

<היו"ר קארין אלהרר:>
גם שם יש ועד מנהל ויש אסיפה כללית ויש הכל.

<איתן ברושי (המחנה הציוני):>
אני לא מקיים איתך דיאלוג, אני רק אומר שיש כרגע פה דו"חות של רשם העמותות, יש מבקר המדינה, יש דו"חות של הגופים שמציגים. זה לא סותר את הרעיון. הבעיה העיקרית פה היא לא רק דו"ח כזה או אחר, אלא אני מבין שיש פה מחלוקת שנובעת לא מהישיבה הזאת, שהיא ישיבת המשך שאני בקודמת לא הייתי. אני מכיר חלק מהחברים ואני אומר שזה לא מפתיע שיש בגוף כזה גם חילוקי דעות וזה לא מפתיע שיש ויכוחים.

ולכן השאלה במה עוסקת ועדת ביקורת המדינה. האם היא עוסקת בנתונים שכבר סוכמו, או האם היא עוסקת בשאלה המרכזית של הייעוד של הארגון. זאת אומרת השאלה אם אנחנו מתעסקים עכשיו בדו"ח כספי של 2014 או אנחנו מתעסקים בשאלות שאולי מסתתרות מאחורי המחלוקת הזאת, בשאלה מה תפקיד הארגון, מה ייעודו ולא רק בתוצאה של מחקר של רשם העמותות, כשאני סומך עליהם.

<היו"ר קארין אלהרר:>
תודה רבה. חבר הכנסת אייל בן ראובן, אחריו מר אודי נאור, אחר כך חבר הכנסת חמד עמאר, חבר הכנסת דוד ביטן ונסכם ויסכם יובל.

אני רק מודיעה, השעה 12:07. בשעה 12:30 אנחנו צריכים לסגור את הדיון ולכן לכל אחד ייתנו 5 דקות. 

בבקשה.

<איל בן ראובן (המחנה הציוני):>
צהריים טובים. אני הייתי פה בדיון הקודם ואני מודה שיצאתי בהרגשה מאד קשה מהדיון, אני אומר, מהדיונים היותר קשים שהיו לי. מדוע? כי יושבים פה אנשים מסביב שהם חברים שלי, פקודים שלי וכו' וכו', ואין ספק שנכי צה"ל זה אחד מהאושיות של החברה הישראלית, צריך לתמוך בהם ולעזור להם בכל מה שניתן. מצד אחד.
מצד שני, יש לנו פה ארגון שנבנה לאורך שנים. אני גם מכיר חלק מהאנשים שמובילים אותו ואני מוכרח להגיד שלי לפחות אין ספק ברצון של האנשים, גם של המובילים של הארגון, לעזור ולתת תמיכה לנכי צה"ל.

עכשיו תראו, קודם כל לשאלת הבסיס שלשמה התכנסנו מה שנקרא, סיפור בית הלוחם באשדוד, אני אמרתי אז ואני גם חושב היום, שזה בהחלט במרחב ההחלטה של הארגון. אני גם מקבל וראינו את מכתבו של מנכ"ל משרד הביטחון, אבל מבחינתי זה פחות חשוב. העניין הוא שאני לפחות, אני אומר לכם, נדמה לי שהסיפור שהפך להיות קרב של סיפור אשדוד, עבר לפסים שהוא לא מעניין העניין בנקודה.

אני אומר לכם ואמרתי את זה גם אז ואני אומר לכם עוד פעם עכשיו, אני רוצה לראות בשנת 2018 או 2017 בית לוחם עובד, מתפקד, שאנחנו נוכל לבקר בו ולראות שהוא ממלא את ייעודו, נקודה.

<היו"ר קארין אלהרר:>
תודה. אין מחיאות כפיים, מה קורה לזה?

<איל בן ראובן (המחנה הציוני):>
לא ביקשתי את זה.

<היו"ר קארין אלהרר:>
איפה אנחנו, בהצגת תיאטרון?

<איל בן ראובן (המחנה הציוני):>
חברים, אני רוצה לקבל את מחיאות הכפיים מכולם, לא רק מחלק. 

<היו"ר קארין אלהרר:>
חבר הכנסת בן ראובן, כאן לא מוחאים כפיים. 

<איל בן ראובן (המחנה הציוני):>
הלאה. זה לגבי אשדוד. בסוגיה של הדברים שעלו כביקורת, אם יש לי המלצה להנהלה, אני חושב שאחד מהדברים שההנהלה צריכה לשאול את עצמה לעומק, מדוע יש מתחים כאלה. מדוע יש מתחים כאלה. ולנסות, אני אומר לכם, היועצים לדבר הזה הם יותר חשובים, מבחינתי לפחות, מהיועצים של הכסף. היועצים של הכסף אמרו את דבריהם. 

אני חושב ואני הייתי מצפה באמת לשמוע על פעולה אמיתית, שנמסה לשאול את השאלה ולפתור את הבעיה. כלומר לנסות ולהגיע באמת לשורשי המתחים האלה, מדוע אנחנו נמצאים בכאלה כעסים. אני חושב שזה דבר אפשרי. 

ולסיום דברי אני פונה פה לכל הקהל, לכולם, אם ביקשתי תעשה ואכן ההנהלה, וזה תפקיד ההנהלה, ליזום את הניסיון לבדוק את זה, אני הייתי מבקש גם מהיושבים פה לשתף, לנסות לשתף עם העניין הזה פעולה כדי שנגיע לראות את הדברים. ומבקר המדינה בעתיד, אני מניח, ימשיך לבדוק את הארגון והוא יעשה את עבודתו.

<היו"ר קארין אלהרר:>
תודה רבה. מר אודי נאור, בבקשה.

<אוהד נאור:>
גברתי, אני קיבלתי מנדט על ידי הוועדה לדבר רק על הנושא של בית הלוחם אשדוד ועל נושא סקר הייתכנות של בית הלוחם שנעשה לפי הנחית מבקר המדינה בשני דו"חות ביקורת שהוא עשה. ואני חושב שחברי הכנסת יראו במה שאני מציג - וזו דעתי, זו עמדתי האישית, אני עומד מאחורי - שסקר הביקושים להקמת בית לוחם במחוז השפלה, שנערך רק ביוני 2015, לידיעת חברי הכנסת, הוא מוטה, מסולף ומוכוון מטרה לכיוון אשדוד, על ידי מחיקת מאות מינויים פוטנציאליים מהחלופות האחרות, וביצוע קנה מידה שונה להערכת כמות המינויים בחלופות השונות, שנתנו פקטור כלכלי של 63% לטובת אשדוד.

בקצרה אני אסקור את ההתקדמות. כל הסקרים והדו"חות שנערכו עד היום, רבותי חברי הכנסת, ידידי, חבר הכנסת ביטן, קבעו, כל הדו"חות, בלי יוצא מן הכלל, קבעו שאשדוד אינו המקום הנכון להקמת בית לוחם בשפלה, לא אני קבעתי. הסקר ראשון קבע בשנת 1999 – אשדוד לא נתפסת כעיר מחוז. דו"ח מבקר המדינה בשנת 2005 כותב – אישור החלטה להקים בית לוחם באשדוד הוא בניגוד למסקנות סקר היתכנות ששכר הארגון עצמו. 

בבדיקת ייתכנות באוגוסט 2007, הוחלט לגנוז את הרעיון של בית לוחם באשדוד. בדו"ח 2013 כתבתי אני, עם כל הצניעות, לאחר שנתבקשתי לבדוק, מדובר בפיל לבן שממוקם במקום שגוי, הזוי ומופרך. בדו"ח מבקר הפנים של הארגון בשנת 2013 - לא מתקיימים התנאים הכספיים הנדרשים והתומכים להקמת בית לוחם. את כל הדברים האלה, אני מצטט, אני מתחייב לוועדה להמציא כל מסמך ומסמך. 
דו"ח מבקר המדינה בשנת 2014, חברי הכנסת, על הוועד הארצי ועל הארגון לבחון מחדש את הצורך בהקמת בית לוחם. אנחנו תיכף נראה - - -

<היו"ר קארין אלהרר:>
לא לדבר בזמן שאחרים מדברים. 

<אוהד נאור:>
אתם מפריעים, זה יהיה על הזמן שלהם. במיקום המתוכנן באשדוד, ההחלטה לא התבססה על מסד נכון של נתונים, כותב מבקר המדינה אך זה עתה. 

הארגון מסיבות ברורות, רבותי חברי הכנסת, גברתי יושבת הראש, ניסה להתחמק מעריכת סקר ביקושים. הוא הזמין שתי חוות דעת משפטיות מהרצוג פוקס נאמן וממשרדים אחרים והבהירו להם בחוות הדעת שהמלצות מבקר המדינה הן רק בגדר המלצות.

בינתיים, רבותי חברתי הכנסת, חבר הכנסת מר עמאר, הושלמו ההכנות לבניית בית לוחם באשדוד, כאילו שסקר הייתכנות הוא מובן מאליו. שימו לב מה קרה. לקחו קרקע לבנייה באשדוד, אבן פינה, תכנית בניין עיר, עשרות מיליוני שקלים באשדוד, הוגשה בקשה לבנייה, ספר תקציב. כמו שאמר המנכ"ל, תת אלוף רונן, יש גם מכרזי בנייה לשלד, עוד השנה יקוב הדין את ההר. לא הוועדה, לא מבקר המדינה, לא רשם העמותות, עוד השנה הוא אמר ואתם תראו את זה עוד מעט. 

הוא אמר אנחנו יוצאים לבנות. תדברו מה שאתם רוצים. ואז הם נזכרו שצריך לעשות סקר ייתכנות. הנהלת הארגון שוכרת ללא הליך של שקיפות, ויושב פה חבר הוועד הארצי, אסא ירקוני, חבר ועדת הכספים, עורך דין ורואה חשבון אבי פרץ, לא הביאו את סקר הייתכנות - - - סליחה, אלי דורי, ידידנו. לא הביאו, הביאו חברה. גברתי - - -

<היו"ר קארין אלהרר:>
חברים, זה מפריע.

<אוהד נאור:>
הם מנסים להוציא אותי מקו המחשבה. הם יכולים גם להצליח. 

<היו"ר קארין אלהרר:>
לא לדבר. 

<דני בן אבו:>
הוא בניגוד עניינים.

<היו"ר קארין אלהרר:>
אני הרשיתי לך לדבר?

<אוהד נאור:>
אתה בניגוד עניינים? אתה - - - בעיריית אשדוד. כל המועצה שלו זה עיריית אשדוד. אני לא יודע מה זה אשדוד? אני עדיין לא פוטרתי מאשדוד גברתי, זה שקר וכזה. 

<היו"ר קארין אלהרר:>
סליחה, סליחה.

<אוהד נאור:>
בכוונה. מדובר בבן אדם שלקח אותי לכל אלה שעצורים היום באשדוד, כולל לפינטו, כולל ל - - -

<דני בן אבו:>
אני רוצה שזה יירשם כי אני רוצה לתבוע אותו בתביעת לשון הרע.

<אוהד נאור:>
אתה יכול לתבוע. 

<היו"ר קארין אלהרר:>
בסדר, אוקיי.

<דני בן אבו:>
האדם הזה הוא סכנה חברתית.

<היו"ר קארין אלהרר:>
סליחה, אתה לא מדבר עכשיו.

<דני בן אבו:>
הוא מאשים אותי האשמות שהן בגבול הפלילי. 

<היו"ר קארין אלהרר:>
סליחה. 
<דני בן אבו:>
גברתי, הם יודעים למה ה - - -

<היו"ר קארין אלהרר:>
סליחה, דני, יצאת פעם שעברה מרצונך - - -

<דני בן אבו:>
תראי מה הם - - -

<היו"ר קארין אלהרר:>
סליחה, פעם שעברה התעצבנת, יצאת מרצונך - - - אני שומעת. אתה רוצה זכות תגובה? תקבל. אתה תיתן לו להשלים את הדברים גם אם הם לא מקובלים עליך. הבא שמפריע יוצא. הלאה. 

<אוהד נאור:>
גברתי, אני טוען בצורה הברורה ביותר, מבושל סקר ייתכנות שחייבים שהוא יהיה באשדוד, בפרויקט בעלות מחזור חיים שקבע מבקר המדינה של חצי מיליארד שקלים עלות הפעלה ובנייה של התקציב שלהם, של 20 שנה, המכפלות אן פשוטות. איך עשו את זה? אמדו את בית הלוחם אשדוד לפי 31% מינויים מקרב החברים ואת חלופת נס ציונה רק לפי 19%. זאת אומרת על כל 100 נכים מאשדוד - - -
<היו"ר קארין אלהרר:>
ביטן, די. זה מפריע.

<אוהד נאור:>
על כל 100 נכים מאשדוד קבעו שיבואו 31. על כל 100 נכים מנס ציונה קבעו שיבואו רק 19. אתם תראו את זה תיכף. חוץ מזה שמחקו מאות מינויים פוטנציאליים. תיכף תראו, אני מראה את זה בוודאות. הארגון מציג במצגת וטוען, זה מצגת שהמנכ"ל הציג, אנחנו נתייחס לפרמטר מרכזי אחד, הפרמטר המרכזי, סליחה רגע. 

אנחנו נתייחס לפרמטר מרכזי אחד והפרמטר המרכזי הוא זמן נסיעה. אני חייב להודות, זה פרמטר נכון. הלוואי שהיינו עושים את זה לפי זמן נסיעה. אלא מה? אני מציג לשחרר מתוך הסקר, זו מפת צפיפות המגורים, אלוף במילואים בן ראובן, מפת חיפוש המגורים של הסקר שהארגון עושה. 80% מהנכים מרוכזים סביב חלופת נס ציונה רחובות. רק פחות מ-20%, סליחה, נמצאים פה, סליחה - - -

<חיים רונן:>
אודי, אבל זה לא - - -

<היו"ר קארין אלהרר:>
לא, לא, לא.

<חיים רונן:>
לא, זה לא שלי, הוא משקר. - - -

<היו"ר קארין אלהרר:>
בסדר, אז תגיד אחר כך שזה לא שלך.

<אוהד נאור:>
בינתיים, גברתי, זה שקר. הם יודעים שהם מציקים לי בזה. זה לא נכון. זה שקר וכזב.

<היו"ר קארין אלהרר:>
חברים, שקט.

<אוהד נאור:>
גברתי, הם יודעים למה הם מפריעים. הם יודעים. 

<היו"ר קארין אלהרר:>
אודי, רק לסיים, בסדר?

<אוהד נאור:>
גברתי זה עוד שקר. אבל הם הפריעו לי.

<היו"ר קארין אלהרר:>
יש לך עוד שתי דקות.

<אוהד נאור:>
אבל הם הפריעו.

<היו"ר קארין אלהרר:>
אודי, שתי דקות, קדימה.

<אוהד נאור:>
אוקיי. רבותי, המפה הזאת היא לא שלי, היא מתוך הארגון. זה צפיפות המגורים.

<היו"ר קארין אלהרר:>
אדוני הסדרן, אפשר להוציא. 

<אוהד נאור:>
עכשיו, זה הנתונים מתוך הסקר לא שלי. 80% מהנכים מתגוררים סביב חלופות ברחובות - - -

<היו"ר קארין אלהרר:>
אודי, תמשיך.

<אוהד נאור:>
בין חלופות רחובות ונס ציונה. זה נתונים שלהם. ואז תוצאות הסקר הן, כמו שאמר מר בן ראובן, בישיבה הקודמת, היו כמעט תיקו.

עכשיו תראו - - -
<היו"ר קארין אלהרר:>
אתה יכול להוציא אותו.

<אוהד נאור:>
תראו, אני מציג לכם את הקולאז' של כולם ביחד. הנתון הזה, הצפיפות מגורים שאתם כולם רואים אותה, פלוס 80% מתגוררים כאן, 20% כאן, איך יוצא פה תיקו? מישהו יודע? אני עוד רגע אראה לכם. מישהו שיחק פה עם המספרים. איך המפה הזאת, אם אנחנו נקרא לכל מי שיעבור פה בחוץ - - -

<היו"ר קארין אלהרר:>
לא הבנתי, אודי, רגע, רגע.

<אוהד נאור:>
גברתי תראי, זה הכל נתונים מתוך הסקר. זו מפת צפיפות המגורים של מחוז השפלה. שימו לב, חלופת נס ציונה, רחובות. אני אעשה לכם - - -

<היו"ר קארין אלהרר:>
אוקיי, טוב.

<אוהד נאור:>
זה הנתונים. סליחה, זה הכל מתוך הסקר, לא נגעתי בכלום. זה הנתונים של היישובים העיקריים במחוז. 4,099 מרוכזים פה, עוד 984 סביב חלופת אשדוד. הנתונים הם ברורים. מה הם עשו? הם עשו דבר פשוט – זה מתוך הסקר, גברתי – הם קבעו שבאשדוד יגיעו 31% מינויים ובנס ציונה רק 19%. איך הם קבעו את זה? עכשיו אני מציג לכם את התרמית, כדאי שתקשיבו.

אני מציג לכם: לבקשת הארגון, כאן באדום, נבדקה סברה. איזה סברה? ככל שהמצב הכלכלי של החבר הוא נמוך יותר, אזי עולה האטרקטיביות של רכישת המנוי.

<היו"ר קארין אלהרר:>
מאיפה המלל הזה?

<אוהד נאור:>
המלל הזה מעמודים 26-27 בסדר הזה שאני אראה אותו לגברתי. זה הסקר שלהם, שהם מדברים עליו. ואני חייב שתקשיבו. מאז שלמדתי כלכלה לפני 40 שנה, עקומת הביקוש וההיצע, עוד לא נתקלתי בדבר דפוק כזה. ככל שהמצב הכלכלי נמוך יותר, עולה האטרקטיביות של רכישת המנוי. ההנהלה הזאת שמבינה בכלכלה, רואים את הדו"חות הכספיים שלה, עם הגירעונות, והיא קובעת תיאוריה שהיא נכונה לגבי המספר 3 - - -

<היו"ר קארין אלהרר:>
אוקיי, אוקיי.

<אוהד נאור:>
רגע. ולא למינויים. גברתי, תראי מה הם - - -

<קריאה:>
אמרת חמש דקות.

<אוהד נאור:>
אתם - - -

<היו"ר קארין אלהרר:>
הוא מסיים, אתם מפריעים לו. כל פעם אתם מפריעים לו. נא לצאת. 

<אוהד נאור:>
גברתי תראי, אני מקריא מתוך הסקר. אני מתחייב פה, הכל מצולם. הארגון הזה מחזיק שני משרדי עורכי דין רק בתביעות דיבה למי שאומר בוקר טוב. 

<היו"ר קארין אלהרר:>
טוב, אוקיי.

<אוהד נאור:>
סביר שככל שהמצב הוא יותר נמוך - - -

<היו"ר קארין אלהרר:>
אודי, דקה.

<אוהד נאור:>
אבל תראי. ואז מה הם טוענים? הם טוענים שהמינויים באשדוד – אני מקריא מתוך הסקר – ייקבעו לפי באר שבע ובאחרות לפי תל אביב. אני מקריא: בהסתכלות רואים – הם רואים – שדרום המחוז הוא בעל מאפיינים של מחוז הדרום וראשון, רחובות, נס ציונה המיליונרים, הם כמו תל אביב, 19%. רגע. כמו שהם רואים - - -

<היו"ר קארין אלהרר:>
נגמר.

<אוהד נאור:>
גברתי, אבל זה לא - - -

<היו"ר קארין אלהרר:>
לא, אודי, אני מצטערת.

<אוהד נאור:>
אבל תראי, אני הגעתי ל - - -

<היו"ר קארין אלהרר:>
אודי, אני מצטערת. אתה מדבר כבר 9 דקות.

<אוהד נאור:>
רק מילה, קארין. מדובר ב-500 מיליון שקלים. תני לי עוד דקה בלי הפרעה. סליחה, עלות מחזור חיים לפי הדו"חות הכספיים, הם טוענים ל-20 שנה ו-17 שנה טיפול לפי 20 - - - תראי, הם החליטו - - -

<היו"ר קארין אלהרר:>
לא, תקשיבו, אתם סתם.

<אוהד נאור:>
הם לא נותנים. הם יודעים למה.

<היו"ר קארין אלהרר:>
אתם נותנים לו עוד זמן ככה.

<אוהד נאור:>
הם יודעים למה. עכשיו תראו, גם אני בדקתי את מה שהם טענו פה. הם חושבים שרק הם יכולים לבדוק? גם אני יודע לבדוק. עכשיו תראו, לקחתי את הנתונים מתוך הסקר שלהם גברתי. בדקתי ערים בתוך אותו מחוז – בת ים מול רעננה, שתיהן. בת ים יותר קרובה לתל אביב. בת ים מול רעננה, תשימו לב, בדיוק הפוך ממה שהם טוענים. אמרתי אולי טעיתי, בוא נלך לעיר של חיים בר, יושב ראש הארגון, עכו. 22 קילומטרים מבית הלוחם, קריית טבעון גם 22 קילומטרים. שימו לב, בדיוק הפוך מהתיאוריות שהם נתנו פה בסקר המפוברק הזה.

הלכתי לבני ברק – גבעתיים.

<היו"ר קארין אלהרר:>
אוקיי, אותו אפקט.

<אוהד נאור:>
אותו היבט, ואפילו באר שבע. עכשיו, עוד תיאוריה אחת שהם החליטו עליה, תשימו לב. מעל 1,000 חברים נמחקים מהסקר בחלופות רחובות נס ציונה. מה הם טוענים? הם טוענים שיהיו מינויים שיעדיפו המשך של מצב קיים, זמן נסיעה ארוך, לנסוע לתל אביב. זאת אומרת בונים בית לוחם בנס ציונה והנכים מנס ציונה, לשיטתם, יחליטו לנסוע לתל אביב. עכשיו, אני מדלג, אמרתי - - -

<היו"ר קארין אלהרר:>
זהו, די.

<אוהד נאור:>
משפט אחרון. 

<היו"ר קארין אלהרר:>
משפט, משפט.

<אוהד נאור:>
אמרתי גם למבקר המדינה כשנפגשתי, ההתנהלות הזאת, הסקר הזה, זה סקר מוטה, מסולף ומעוות. מדובר בהתנהלות שמין הדין ומין הצדק שתחקר במקומות הנכונים, וזה לא - - -

<היו"ר קארין אלהרר:>
תודה, תודה רבה. אוקיי, תודה. 

<אוהד נאור:>
אוקיי, סיימנו?

<היו"ר קארין אלהרר:>
סיימנו. 

<אוהד נאור:>
גברתי, יש - - -

<היו"ר קארין אלהרר:>
לא, סיימנו. אודי, אבל אני ביקשתי לסיים. בבקשה, יובל. תפקידך.

<יובל זילברשטיין:>
שמי יובל זילברשטיין, אני רואה חשבון וכלכלן כבר למעלה מ-20 שנה. אני מנכ"ל של חברת ייעוץ פרומתאוס, שמונה 20 שותפים ועובדים. אחד מתחומי ההתמחות - - -

<היו"ר קארין אלהרר:>
מה הקשר שלך לארגון?

<יובל זילברשטיין:>
התבקשתי על ידי הארגון לבדוק את המצב הפיננסי של הארגון. אני רק רוצה לציין בכמה מילים - - -

<היו"ר קארין אלהרר:>
לא, לא, רואה החשבון מדבר, לא אתה. יש מישהו בנוגע לסגר הזה שיכול לתת נתונים אחרים? כן, שם ותפקיד.

<קריאה:>
בוודאי, בוודאי.

<היו"ר קארין אלהרר:>
לא, אני מבקשת את איש המקצוע.

<אליהו דורי:>
גברתי, אני לא איש מקצוע. שמי אלי דורי. 

<היו"ר קארין אלהרר:>
מה תפקידך?

<אליהו דורי:>
תפקידי חבר ועד ארצי היום. אני הייתי יושב ראש ארגון נכי צה"ל במחוז השפלה כמעט 15 שנה. שרתי את הארגון. עד היום אני ממשיך לשרת בהתנדבות. 

<היו"ר קארין אלהרר:>
במשפט אדוני.

<אליהו דורי:>
בשני משפטים. אותו איש שכרגע הציג את כל מה שהציג ואת הנתונים, האיש הזה שהסתובב סביבי כשאני הייתי בתפקיד והלל ושיבח את בית הלוחם באשדוד - - -

<אוהד נאור:>
שקר וכזב.

<אליהו דורי:>
וכשאמר לי אלי דורי, אני הולך לבנות לך בית לוחם מפואר - - -

<אוהד נאור:>
לא היה ולא נברא. הבן אדם הזה הוזה. 

<היו"ר קארין אלהרר:>
אדוני.

<אליהו דורי:>
אני יכול להגיד בדיוק מה שהוא אמר. ושיושב ראש הארגון הקודם, ידידי מוץ שהיה, האיש הזה שעבד בארגון לאחר מכן - - -

<היו"ר קארין אלהרר:>
לא, לא, תקשיבו - - - לא, לא, לא, סליחה. אנחנו לא-. חברים, אני ממש מבקשת. אדוני, נא לצאת. 

<אוהד נאור:>
גברתי, יש לי פה ריאיון של חיים בר שבועיים לפני הבחירות. 

<היו"ר קארין אלהרר:>
לא, אני לא רוצה. אודי, אני לא רוצה. תקשיבו, אם זה הופך להיות מסע השמצות, תנהלו את זה במקום אחר, לא אצלי בוועדה, אוקיי? יש לך תשובה לגופו של עניין, לא לגופו של אדם? 

<אליהו דורי:>
לגופו של עניין אני אומר לך - - -

<היו"ר קארין אלהרר:>
רואה החשבון מקסלמן, בבקשה אדוני.

<נעם הדר:>
גברתי, יובל התחיל - - -

<היו"ר קארין אלהרר:>
לא, יובל משמיץ, אני אין לי עניין בזה. 

<קריאה:>
לא, יובל - - -

<נעם הדר:>
גברתי, יובל הוא איש מקצוע. 

<היו"ר קארין אלהרר:>
לא, אבל אתה רואה חשבון המבקר, נכון? 

<נעם הדר:>
נכון.

<היו"ר קארין אלהרר:>
תודה, בבקשה. אני רוצה את התשובה שלך לעניין.

<נעם הדר:>
שמי נעם הדר, אני השותף האחראי ב-PWC, ואנחנו רואי החשבון המבקרים של ארגון נכי צה"ל. מי שלא מכירה, PWC זו היא פירמה בין לאומית לראיית חשבון. בישראל היא מונה כ-1,000 עובדים. 

<היו"ר קארין אלהרר:>
לא, לא, אנחנו לא עוסקים פה ב - - -

<נעם הדר:>
בסדר, רק למי שלא מכיר. אנחנו רואי חשבון וכחלק מתפקידנו - - -

<היו"ר קארין אלהרר:>
כן, יצאנו לפרסומות.

<נעם הדר:>
וחלק מחובתנו היא להיות בלתי תלויים בגוף המבוקר, זאת אומרת שאנחנו שומרים על כללי האתיקה - - -

<היו"ר קארין אלהרר:>
חברים, די, נשארו עוד כמה דקות. שקט.

<נעם הדר:>
ומבצעים ביקורת חשבונאית - - -

<היו"ר קארין אלהרר:>
כן, אדוני, בבקשה להמשיך, אתה מדבר אלי.

<נעם הדר:>
ומבצעים ביקורת חשבונאית וחותמים על הדו"חות הכספיים של הארגון, כאשר הדו"חות האחרונים שנחתמו הם הדו"חות הכספיים של שנת 2014. 

שיתוף הפעולה מהארגון הוא מלא ואני מצטרף פה, שמעתי את אביטל שרייבר מרשם העמותות, אנחנו מעת לעת נחשפים לביקורת של רשם העמותות, משתפים פעולה ביחד עם הארגון לקבל תשובות מלאות ככל הנדרש, לרבות הבדיקה הנוכחית שמתבצעת, שאנחנו מברכים עליה. אנחנו שמחים לכל ביקורת חיצונית נוספת על הביקורת שלנו. 

הנושא שעולה פה והוא סביב השולחן, נושא האיתנות הפיננסית של הארגון, כרואה חשבון ומבקר אני חייב, על פי כללים חשבונאיים, לבדוק את האיתנות הפיננסית לפחות 12 חודשים קדימה מתוך המאזן. אלה הכללים שלי, ואני שמח לשמוע שגם אביטל אמרה, בראשית הדיון - - -

<היו"ר קארין אלהרר:>
אדוני, בוא ננתק רגע את אביטל, נדבר על מה אתה, אתה, חוות הדעת שלך.

<נעם הדר:>
אז חוות הדעת שלי היא על הדו"חות הכספיים.

<היו"ר קארין אלהרר:>
כן. מה אומר? יש איתנות פיננסית? 

<נעם הדר:>
אני לא חותם על איתנות פיננסית, אבל הדו"חות הכספיים משקפים עודפים פנויים של 30 מיליון שקלים במזומן - - -

<אוהד נאור:>
אבל הוא אמר 70. 

<היו"ר קארין אלהרר:>
הוא אמר 70 מיליון שקלים.

<נעם הדר:>
רגע, רגע - - - 

<היו"ר קארין אלהרר:>
כן. 30 נזיל, כן.

<נעם הדר:>
אני מתקן. 30 נזיל - - -

<היו"ר קארין אלהרר:>
מזומן.

<נעם הדר:>
ועוד נכסי נדל"ן שהתקבלו בעבר כתרומה לארגון, שעל פי ההערכות שווי שהארגון מחזיק הן מסתכמות לכ-40 מיליון שקלים, ברשות מימוש. זה לא מזומן, אבל זה נכסים למימוש. 

<אוהד נאור:>
כמה היה לפני 4 שנים - - -

<נעם הדר:>
אלה היתרות ל-31 בדצמבר 2015.

<היו"ר קארין אלהרר:>
רק שנייה, אדוני, מה הגירעון התזרימי של העמותה?

<אוהד נאור:>
בארבע השנים האחרונות.

<נעם הדר:>
אני מדבר על היתרה ל-30 ב - - -

<היו"ר קארין אלהרר:>
הבנתי. שאלתי מה הגירעון התזרימי.

<נעם הדר:>
מה זה גירעון תזרימי? תגדירי גירעון תזרימי.

<אוהד נאור:>
גירעון העמותה בדו"ח רווח והפסד. 

<קריאה:>
26 מיליון - - -

<אוהד נאור:>
גברתי, יש פה רואה חשבון חבר ועדת כספים. 

<היו"ר קארין אלהרר:>
תגיד לי, אתה רוצה לנהל במקומי?

<אוהד נאור:>
חלילה.

<היו"ר קארין אלהרר:>
אני אתן לך את הכיסא, את הפטיש?

<אוהד נאור:>
לא. חס וחלילה.

<היו"ר קארין אלהרר:>
אז די.

<נעם הדר:>
גברתי, אני חייב לומר בעניין הזה. הביטוי גירעון תזרימי זה לא ביטוי חשבונאי. הדו"חות הכספיים - - -

<היו"ר קארין אלהרר:>
לא, אני יודעת מה השאלות. אתה רק תענה לי.

<נעם הדר:>
אני עונה לך.

<היו"ר קארין אלהרר:>
יש גירעון תזרימי, אין גירעון תזרימי?

<נעם הדר:>
אני לא יודע מה זה גירעון תזרימי. אין - - -

<היו"ר קארין אלהרר:>
אתה רואה חשבון. 

<אוהד נאור:>
סוף שנה, יש גירעון לעמותה או אין גירעון? תשמע, ההתחמקות הזאת - - -

<היו"ר קארין אלהרר:>
סליחה.

<נעם הדר:>
אם ירשו לי לענות אני אענה.

<היו"ר קארין אלהרר:>
אתה רק אומר אני לא יודע מה זה, אז איזו מין תשובה זאת?

<נעם הדר:>
הדו"חות הכספיים של מלכ"ר הם דו"חות מורכבים. לבחון דו"ח על הפעילות, שזה דו"ח רווח והפסד מלכ"ר, רק את הדו"ח הזה, לא להסתכל על - - -

<תומר רוזנר:>
אבל שאלנו אותך על הדו"ח הזה. אתה יכול לענות על הדו"ח הזה?

<נעם הדר:>
רגע, חברה, אני אתן לך את התשובה שלי. אני אתן תשובה. 

<קריאה:>
אתה לא מכבד לא את עצמך ולא את חברי הכנסת.

<היו"ר קארין אלהרר:>
שקט.

<נעם הדר:>
אני מדבר על שנת 2014. הגירעון בדו"ח על הפעילות היה 10 מיליון שקלים. 

<עודד פורר (ישראל ביתנו):>
ובשנת 2013?

<אוהד נאור:>
31 מיליון.

<נעם הדר:>
כ-30 מיליון שקלים. 

<עודד פורר (ישראל ביתנו):>
ובשנת 2012?

<נעם הדר:>
אני לא זוכר.

<אוהד נאור:>
14 מיליון. ב-2011 – 32. 

<נעם הדר:>
אבל אני אומר, להסתכל על - - -

<עודד פורר (ישראל ביתנו):>
ומאיפה מכוסה הגירעון?

<נעם הדר:>
אני חייב להגיד, רגע, התוצאות האלה - - -

<היו"ר קארין אלהרר:>
סליחה, אתה מפריע.

<נעם הדר:>
אני חייב להגיד ככה, במלכ"ר, תרומות שבאות לטובת רכישת רכוש קבוע, לא נרשמות כהכנסה. זאת אומרת שאם בשנת 2014 - - -
<עודד פורר (ישראל ביתנו):>
ורכישת הרכוש נרשמת הכנסה?

<נעם הדר:>
סליחה? רגע, זאת אומרת שבאם בשנת 2014 אני גמרתי בגירעון של 10 מיליון שקלים, זה לא כולל הכנסה של 22 מיליון שקלים שקיבלתי ונרשמה בדו"ח אחר באותו סט דו"חות. לכן צריך להסתכל על כל מכלול הדו"חות. 

<עודד פורר (ישראל ביתנו):>
לא, השאלה שלי, אדוני רואה החשבון - - -

<נעם הדר:>
ובסופו של דבר אנחנו רואים שבין 2013 ל-2014 יש גידול בהון העצמי הפנוי של הארגון, שמשקף את כלל הפעילות, כולל את התוצאה של הגירעון וכולל את התרומות המיועדות.

<היו"ר קארין אלהרר:>
תודה, תודה רבה. לא, לא, הדיון הסתיים. אני מבקשת לשמוע רק את חמד עמאר, ממש בשני משפטים ולאחריו מר יוסי ביינהורן ואני מסכמת. 

<חמד עמאר (ישראל ביתנו):>
תשמעי, אני אמרתי בהתחלת הדיון שאני גם חבר ארגון וגם נכה צה"ל והבנתי שאין ניגוד עניינים ושאני יכול לדבר כאן, כי אני לא מקבל שום שירות. 
<תומר רוזנר:>
גם אם היית מקבל שירות, אתה לא פעיל.

<חמד עמאר (ישראל ביתנו):>
לא מקבל שום שירות ולא משתמש במתקנים של הארגונים. אני רואה כאן, להגיד לכם את האמת, בתור נכה צה"ל, לבוא לכאן ולראות את מאבקי הכוחות שאתם מנהלים כאן, זה בושה. אתם מבזים את נכי צה"ל במאבק הזה. 

אני אומר לכם, אני כאן מתבייש לשבת ולהגיד שאני נכה צה"ל, כשאתם באים לכאן ונלחמים על דברים כאלה, במקום שתשבו ביחד, תקדמו את העניין ותתנו את השירות לנכי צה"ל. זה מה שאני מצפה מכולם.

<היו"ר קארין אלהרר:>
אוקיי, תודה רבה. שקט. 

<קריאה:>
חבל שאתה - - -

<קריאה:>
ארגון - - -

<היו"ר קארין אלהרר:>
לא, באמת, זה נורא. שקט. ש ק ט. אין זמן. סליחה, אני אקיים דיון נוסף, חברים. אני אקיים דיון נוסף. חברים, אני אקיים דיון נוסף בשבוע הבא. 

<חמד עמאר (ישראל ביתנו):>
גברתי יושבת הראש - - -

<היו"ר קארין אלהרר:>
לא, חמד, אני מצטערת.

<חמד עמאר (ישראל ביתנו):>
לא, לא, אני רק רוצה לומר, אני לא חושב שאמרתי משפט לא נכון. אמרתי לעבוד ביחד ולראות ביחד ואנשים התחילו לצעוק.

<היו"ר קארין אלהרר:>
אני לא סיימתי, חברים. הדיון הזה הסתיים. סליחה, הדיון הזה הסתיים. לא הספקנו את כולם. אני מבקשת ממר ביינהורן לסכם כרגע. אני מתחייבת שיהיה דיון נוסף בהקדם האפשרי.

<יוסי ביינהורן:>
גברתי יושבת הראש, בדיון הקודם אנחנו הצגנו את מכלול הליקויים שמצאנו בדו"ח מבקר המדינה שפורסם בשנת 2014 ובכללם עסקנו גם בנושא בתי הלוחם בבאר שבע וגם באשדוד. והתביעות שתבענו, או ההמלצות שהמלצנו לארגון, הם בדיקה נוספת של בדיקת הייתכנות. 

לאור הדיונים האחרונים, גברתי יושבת ראש הוועדה, והדברים שעלו אלינו, החליט מבקר המדינה לקיים דיון ביקורת מעקב על הממצאים שלנו בביקורת הקודמת. בביקורת הקודמות פחות עסקנו בצד של העמידות התקציבית, העמידות הכלכלית של הארגון ובדו"ח המעקב אנחנו נייחד מאמץ לבדוק גם את הצד הזה. 

מאחר שבדיון הקודם הטלתם על רשם העמותות לבדוק את העניין והדברים הוצגו כאן, כמובן שגם נקבל את הדו"חות שלהם ונבחן אותם ונראה את ההתנהלות של רשם העמותות ככלל מול הארגון הזה וגם נעסוק באספקטים שעלו, של עמדת משרד הביטחון בעניין, מכתבו של המנכ"ל – המכתב הקודם, המכתב הנוכחי – וכל מה שקשור לדברים שנאמרו על ידינו בביקורת. 
אני לא יודע לדבר על זמן. אנחנו עובדים במסגרות של תכניות עבודה.

<היו"ר קארין אלהרר:>
תודה רבה. אני מבקשת להודיע, הישיבה נעולה. יתקיים דיון המשך בהקדם האפשרי.
<הישיבה ננעלה בשעה 12:35.>

